
Diabierna, 20 April 2018 


Rocco Tjon, lider di fraccion di MEP na principio 

A boga pa Parlamentarionan hisa nivel, 
bira mas profesional y trata otro cu respet 


UN discurso cu a hala atencion na inicio di e reunion di 
tratamento di Presupuesto, tabata di lider di fraccion d MEP, 
Rocco Tjon. 

Un ingrediente esencial pa logra surpasa e retonan pa e.o. 
drecha e situacion financiero t’e ingrediente cu hopi biaha 
nos ta balota, un ingrediente cu por contribui asina hopi n’e 
progreso y bienestar di nos pais y esey ta pa practica pa cada 
parlamentario practica politica profesional y cu respet. 
Atrabes di politica profesional por fomenta un mentalidad 
sano y baha e tono agresivo cu ta reina den nos pueblo. Res- 
pet ta algo crucial den esaki. 

Segun Rocco Tjon, respet pa opinion di otro, respet pa con- 
stitucion y reglanan vigente, respet pa inteligencia di otro, 
respet pa nos institucionnan. 

“Como politico nos mester ta consciente cu nos tin un “voor- 
beeld functie” y p’esey nos mester hiba politica riba nivel y 
expresa critica, pero sosteni cu hechonan y no haci insinu- 
acion dubioso. 

E ultimo reunion publico, ora Parlamento a trata e LIM, no 
por a wordo caracterisa como uno cu un aire nobo”. 

Segun Rocco Tjon, “y esald a wordo confirma na mi persona 
ora mi a yega cas. Mi a haya un mensahe di un studiante ho- 
ben y el a bisa cu e ta decepciona cu e Parlamento alci. 
Motibo tabata cu e no a wak un cambio di politica. Ora a 
splica e hoben alci cu tin ora emocionnan ta dominabo el a 
contestami lo siguiente: “E grandesa di un persona ta ora e 
por demostra cu e ta diferente”. 

E hoben ald ta, Juelson van der Biezen a pone pensa. Algun 
luna pasa ora e Parlamentarionan a huramenta, y te hasta 
prome cu esey tur partido, POR/AVP/RED y MEP a bisa cu 
nan kier ta diferente. Esaki dor cu confianza mester wordo 
restaura den politica. 

Politiconan ta wordo considera lidernan y liderazgo cu nan ta 
demostra ta afecta nos comunidad den su totalidad. 

Un politica honesto y transparente no ta solamente impor- 
tante pa restaura confiansa den politica, pero tambe pa apor- 
ta na supera e retonan menciona. 



A wordo cientificamente prueba cu liderazgo sano, ta influ- 
encia e norma y balornan di e siguidornan di e lider y e ta 
contribui na mehora e comportacion y actitud di e sostene- 
dornan. Y ta p’esey e t’asina importante pa nos, como po- 
litico y lidernan, para pa un politica riba nivel. 

Un politica riba nivel lo haci politica mucho mas atractivo pa 
nos hobennan profesional tuma e decision pa forma parti di 
e plataforma aki y contribui na un miho Aruba. 

Segun Rocco Tjon, un politica riba nivel lo fomenta mas har- 
monia, enfatisa dunamento di respet y cooperacion p’asina 
nos por mehora e calidad di bida pa nos ciudadanonan, no 
atrabes di inversion den infrastructura so, pero mas bien dor 
di fomenta mas harmonia y respet di ciudadano pa ciudada- 
no. 

Y p’esey e promesa for di e banda ald, fraccion di MEP, lo 
aporta pa Parlamento 10, wordo caracterisa como uno camin- 
da politica a wordo transforma, den uno al caso, skerpi, pero 
bon argumenta. Y Tjon ta haci un apelacion na oposicion pa 
nan por hiba un debate riba nivel. Pasobra solamente hunto 
nos por trece cambio y mehoracion pa tur e retonan grandi 
cu nos ta enfrenta. 

Corte a pone Gobierno paga huur di edificio DTI pero caso no a caba 



Diahuebs mainta a tuma luga den Corte 
tratamento di e caso cu Aruba Villas a 
cuminsa contra Minister di Infrastruc- 
tura (Gobierno) pa motibo cu nan no ta 
pagando huur di e edificio. 

Aunke cu Hues a ordena caba pa Gobi- 
erno paga e huurnan atrás, e tratamento 
lo sigui dia 16 di mei awor riba rol. 

Abogado di Aruba Villas a papia 45 min- 
uut largo pa mustra su puntonan pa- 
kico Minister (Gobierno) ta actuando 
inhusto,buscando un excuus cada biaha 
pakico e kier cambia e contracto pa huur 
e edificio pa DTI na Barcadera. Pero cada 
bes e argumentonan di Gobierno tabata 
wordo desbarata. Gobierno, abogado mr. 
Wix di Aruba Villas a bisa, ta papia con- 
tinuamente di “afscheidbeleid” di e Go- 
bierno anterior pero nan mes ta practica 
“aantreed beleid”. 


E1 a splica cu no ta cos di awo pero for 
di 2016 ta deliberando riba e proyecto di 
un edificio na Barcadera, cu apesar e ta 
mas chikito ta hopi mas eficiente cu esun 
bieu y hasta por atende mas cliente pa- 
reu, y ora cu e tabata finalisando a firma 
e contracto di huur y no di huur-koop. 
Na december ultimo e cliente di Wix a 
wordo notifica door di e Minister encar- 
ga cu e ta schors e acuerdo pa mira un 
alternativa aceptabel. Y tambe el a pidi si 
por yega na un reduccion di 10 mil florin 
riba e suma di huur cu ta acorda. 



Ora cu e tres luna di evaluacion a pasa, e 
mandatario a bolbe pidi 3 luna pa sigui 
studia e situacion pero e cliente di Wix a 
bisa cu no por y cu nan ta duna un luna 
so. Den e proyecto aki, el a bisa, a inverti 


10 miyon florin pa cumpli cu e specifica- 
cionnan di loke ta necesario pa DTI por 
funciona cu un sistema hopi moderno. 
Pa loke ta e suma di huur, esaki ainda 
ta mas abou di loke den porcentahe ta 
wordo conseha pa Huurcommissie. 

E huristanan di Gobierno a uza masha 
poco minuut pa defende nan posicion y 
a keda boca habri sin por contesta pre- 
gunta di Hues. Unico cos cu por a bisa 
ta cu a paga un luna di huur y denter 
di poco lo paga e otro lunanan, sin bisa 
fecha. Na final Hues a bisa cu Gobierno 
mester paga e huurnan atrasa y pa nan 
bay busca informacion di kico ta posi- 
cion di e Minister y bini cu bon argu- 
mento pa defende nan posicion ora cu e 
caso continua dia 16 di mei awor. Si no 
tin esey, e ta duna un decision final. 



Dowers na Bikker: Si Bo kier drecha mundo, cuminsa na Bo mes 


“E no ta digno di un Minister di Husticia cu ta bin den Par- 
lamento y simplemente gaña cu el a contesta mayoria di e 
preguntanan, siendo cu por mustra cu tin un lista masha 
largo di preguntanan cu a keda sin contesta. Por a bisa cu 
no tabatin suficiente tempo, esey ta Bo scogencia pa entrega 
e presupuesto lat, nos a haci hopi pregunta, Boso a manera 
keda descepciona cu a bin tanto pregunta y cu awor no por 
formula contesta”, asina mr. Drs. Arthur Dowers, miembro di 
Parlamento di AVP a duna di conoce awe durante e reunion 
di Presupuesto 2018, tumando luga den Parlamento. 

“Mi ta ripara cu e Gobierno nobo aki ta trahando comosifuera 
ta den oposicion nan ta. Nan no sa kico nan ta haciendo. 


E liña di maneho no tin, pasobra TUR cos cu e Minister aki a 
bini cune, cu excepcion cu algun cos futuristico cu el a men- 
ciona, tur otro cos ta proyectonan cu nos a laga atras. 

E1 a critica nos den pasado y awe e ta haciendo literalmente 
locual nos ta haciendo”, segun Parlamentario Arthur Dowers. 

“E triki cu el a uza aki, pa keda sin contesta y gaña Parla- 
mento, gana tempo, pasobra e sa cu den di dos rond Parla- 
mentarionan tin menos tempo pa haci pregunta, ta spera cu 
no ta e mesun triki asina e tin pensa di uza den maneho di 
su departamentonan”, asina ex Minister Dowers a termina 
bisando. 

A haci recall di mas cu 206 miyon webo 

A haya raton y djaca na chickenfarm 
cu ta produci miyones di webo pa dia 



FOR di den fin di siman alarma a wordo bati pa un recall 
di miyones di webo, di Rose Acre Farms, debi na posibel 
contaminacion di webo y cual a bira un di e recallnan di 
mas grandi di e producto aki na Merca desde 2010. 
Alarma a wordo bati ora cu un grupo di 22 persona a bira 
malo despues di come webo. E webonan aki tabata wordo 
produci na e compania di Indiana, esta Hyde County, cu 
tabatin como su punto di distribucion North Carolina. 
FDA a cuminsa cu un investigacion di Hyde County 
Farm, cu ta produci 2.3 miyon webo pa dia. E facilidad 
ta inclui 3 miyon di galiña di pone webo y supuesta- 
mente tin un inspector di salud diariamente presente pa 
haci control. 

Pa chek por si acaso bo tin caha di webo di e grupo cu 
a wordo yama aden, e mester tin un label cu e number 
P-1065, cu fechanan di empake cu ta varia di 011 te cu 
102. E produccion aki a wordo bendi bou di marcan- 
an manera: Coburn Farms; Country Daybreak; Crystal 
Farms; Food Fion; Glenview; Great Value; Nelms y Sun- 
shine Farms. 

Durante control cu a wordo haci na e chickenfarm pro- 
ductor, inspectornan federal a haya docenas di djaca y 
raton, pero tambe a constata falta di hygiene cerca tra- 


hadonan.For di 26 di maart pa 11 di april, Inspectornan 
a pasa henter dia controlando e situacion na Rose Acre 
Farms y a topa cu “situacion inaceptabel di rato y djaca” 
y ekiponan sushi y a mira empleadonan ta mishi cu 
vloernan sushi, ekiponan y nan curpa sin laba nan man- 
nan. A topa cu e animalnan menciona morto y biba, 
incluyendo ratonnan recien naci den e casnan di galiña. 
A mira con empleadonan ta “slcip” pasonan den e pro- 
ceso di limpiesa door di seca e detergentenan prome cu 
e penetra den e bakinan di webo. Tambe a mira con tra- 
hadonan ta mishi cu ekiponan sushi, barinan di sushi, 
nan cara, cabey y raspa nan atras, prome cu mishi cu e 
webonan of traha cu ekiponan sin laba nan mannan of 
cambia handschoen. 

Personanan cu wordo afecta pa Salmonella por haya sin- 
tomanan manera keintura, diarea, nausea, sacamento y 
dolo den bariga. Den casonan no comun, infeccion di 
Salmonella por resulta den sanger y produciendo prob- 
lemanan di salud mas serio, manera infeccion arterial, 
endocarditos y arthritis. 

Con bo por mira si e webo cu bo tin den fridgidaire ta 
bon? Simplemente pone den un comchi cu awa, si e sinlc 
e ta fresco, si e keda flota e no ta bon. 

Proposidon indesea for di homber desconoci 




DLAJRANSON, pa 

mas of menos 2’or y 
20 di marduga, Cen- 
tral ta manda patruya 
den Caya Frere Hen- 
ricus pa un persona 
indesea. 


Na e sitio polis ta 
papia cu un dama, 
lcende a declara cu e 
ta biba tras di e cas 
den un apartment. 
Alabes el a bisa cu na 
momento cu e taba- 


ta den su camber, el 
a scucha batimento 
suave riba su porta 
dilanti. E1 a habri e 
porta di e camber y 
a mira un homber 
desconoci para na e 


entrada. E1 a pun- 
tra e homber kico e 
ta haciendo eynan. 
E homber a cana 
drenta den e sala 
y a wanta su man. 
E dama a bisa cu e 

Presta responsabel E cferta aki ta vaLido te cu 22 di Aprit, 2018 y ta exclusivamerite pa cUentenan cu tin un record di pago satisfactorio segun exigendanan di Caribbean Mercantite &ank 
N.V. Clientenan cu aplica pa financta pa un auto nobo via un agenda locat ta bin na remarca pa un interes efectivo di 6% p.a, y cu un termino pa paga bek di te cu 6 aña. Despues di e 
periodo di e oferta e interes efectfvo lo bai aumenta na 7.5% p.a. Un c<±iranza pa seguro di bida di Añ. 10.00 pa cada luna y un gasto di administracion di Afl. 15.00 pa cada luna lo wordd 

di Caribbean Mercantile 6ank N.V. 


Caya Ernesto Petronia 21 - Tel; 528-9500 - Fax: 582-9877 
www.kia.com * fj Kia Motors Aruba 

The Power to Surprise 


homber, na un mane- 
ra indiscreto, a haci’e 
e propuesta pa tene 
relacion cun’e. Na e 
momento ey e dama 
a bisa e homber cu su 
casa tabata den cam- 
ber y cu e tin cu bay 
si e no kier problema 
cun’e. E1 a bisa esaki 
pa spanta e homber. 
Esaki a logra, despues 
cu e dama a bisa esa- 
ki. Despues di esey el 
a tuma contacto cu 
polis. E dama a de- 
clara cu ta trata aki di 
un homber color scur 
den jeans. 

E dama a spanta. 
Pafo di e aparta- 
mento a bin haya un 
stoel. Esaki tabata 
bao di e bentana di 
baño. Si para riba es- 
aki, tin un bista den 
e douche. Tambe ta- 
bata tin un hemchi 
bao di e bentana di 
camber. E dama a de- 
clara cu e homber lo 
mester a bay cu algun 
articulo. 

E victima lo bay bus- 
ca un otro luga di bay 
pa un periodo. E1 a 
wordo avisa pa pasa 
na JZP pa duna lceho. 
Un investigacion den 
bario a cuminsa di 
biaha. Esaki tin aten- 
cion di polis. Central 
a wordo poni na al- 
tura. 

Parlamentario Mervin Wyatt Ras 

Mester tin mas daridad riba maneho social cu gobierno kier hiba 



PARLAMENTO a cuminsa cu 
tratamento di presupuesto 2018 ca- 
minda miembro di fraccion di AVP 
drs Mervin Wyatt Ras ta mustra cu 
ta di lamenta cu e tempo sumamente 
limita cu parlamento a haya di me- 
nos di dos siman pa studia y analisa 
esaki. 

Un presupuesto cu a yega parlamen- 
to 9 luna atrasa y a haya asina poco 
tempo pa studia esaki y riba dje a 
reclama cu fraccion di AVP a haci de- 
masiado pregunta, cu ta mas cu 900 
formula, caminda sra Wyatt Ras ta 
mustra cu e cantidad di preguntanan 
haci, ta pa e hecho cu no tin mucho 
claridad riba e maneho di Gobierno. 


BO MESTER Dl WASTE BUCKET RESIDENCIAL 
OF COMERCIAL? 



Esaki ta un observacion cu Raad van 
Advies tambe a haci riba presupues- 
to 2018 ya cu nan tambe a nota cu 
den e presupuesto presenta, no tin 
mucho claridad riba kico gobierno ta 
bay haci. 

“Mi a dirigi varios pregunta riba 
maneho di gobierno di salubridad, 
asuntonan social y husticia caminda 
pa loke a trata salubridad mi a men- 
ciona diferente proyecto cu ta andan- 
do caba. 

Leynan cu nos a pasa den parlamento 
cu ta procedente di fraccion y gobier- 
no di AVP manera e ley di BIG, e ley 
di calidad di cuido, e ley di ‘ouderen- 
zorg,’ INSAM cu ta un proyecto cu 
lo wordo amplia, cu ta un proyecto 
cu gobierno di AVP a cuminsa cu’ne. 
E proyecto di hospital, cataterisatie 
cu ta algo cu a cuminsa tambe cu 
gobierno anterior y tur esakinan ta 
cosnan cu mester continua y nos a 
haci pregunta relaciona cu esakinan y 
tambe riba aspectonan di hubentud, 
caminda nos tin cu keda promove un 
estilo di bida saludabel cu movecion 
pa asina nos por preveni malesanan 
cronico cu na e momentonan alci ta 
n problema hopi grandi y cu nos tin 
duna cabes na esakinan. 

Pa loke ta asuntonan social mi a man- 
da varios pregunta riba e ‘sociaalplan’ 
cu a wordo presenta caminda minis- 
ter no a splica e plan alci y caminda 
nos mes a reuni cu directora 
di departamento di asun- 
tonan social y a haya algun 
informacion pero pa loke ta 
e sumanan cu ta papia di dje 
cu lo wordo inverti, locual es- 
aki ta encera, lo mester relata 
na e sumanan ald. 


Esey tambe ta sumamente impor- 
tante y mi a puntra minister pa duna 
parlamento un splicacion riba esalci. 
Pero bo no por papia zomaar di un 
crisis y si ta papia di esaki mi no ta 
mira cu algo lo wordo haci den e pre- 
supuesto manera por ehempel e suma 
cu tin pa autonan pa trahadonan 
yega na e clientenan, no a subi cu 
por mira con ta bay soluciona esaki 
y eynan por bisa cu mester ta conse- 
cuente den e maneho presenta. 
Tambe proyectonan cu gobierno an- 
terior a entama manera esun di nos 
hobennan fu ta bay subi mercado 
labora, e porcentahe cu nos hoben- 
nan cu tabata sin trabou, a baha di 
23% pa 19% y mi a kere cu esaki ta 
un indicacion cu wordo traha na e 
aspecto aki. 

Tambe e ‘socialevormingproject’ cu 
no ta aparece den presupuesto mi a 
puntra kico ta bay haci cu e proyecto 
aki cu a yuda cantidad di hoben di 
bay den e caminda manera mester ta. 
Pa loke a trata husticia mi a haci pre- 
guntamas encuanto e ‘veiligheidshuis’ 
cu ta wordo menciona lcico esaki lo 
bay ta y tambe pa loke ta e ‘ortho- 
pedisch instituut’ con lo bay fortifica 
esalci mas ainda. 

Un pregunta cu mi a haci minister di 
salubridad ta esun riba cannabis kico 
e ta pensa di cannabis medicinal, 
produccion y cultivacion di cannabis 
despues cu Minister Presidente a bisa 
cu lo considera esaki como un pilar 
economico pa Aruba. 

Ta di lamenta cu na momento cu nos 
haci pregunta, publico ta grita y stro- 
ba e proceso aki y ta algo cu nan mes 
condena pero awor ta permiti esaki 
tuma luga,” Parlamentario Mervin 
Wyatt Ras a mustra. 

Homber sospechoso aresta 


DIARANSON, pa mas of menos 
12’or di merdia, durante patruya, na 
altura di “Del Rey Appartments”, po- 
lis a mira un homber cu tabata com- 
porta su mes di un forma sospechoso. 

E homber a haci sospechoso cerca 
di un cas den construccion banda di 
Del Rey Appartments. No tabata tin 
ningun otro hende den vecindario. 


A subi e parkinglot di Del Rey Ap- 
partments, ora cu e homber, bisti 
cu un tshirt preto y jeans pia largo, 
tabata canando banda di caminda, 
bayendo direccion p’abao. A para e 
persona. E homber no por a mustra 
ningun clase di identificacion y tam- 
poco por a splica di unda e ta bin y 
unda e tabata bayendo. Polis no a 
confia e situacion y a ristr’e. 


Durante control, polis a nota cu e ta- 
bata tin un cantidad di placa grandi 
riba dje. Tampoco e por a duna un 
bon splicacion di unda el a haya esa- 
ki. E homber DAVM, a lceda deteni. 
Durante cu a ristr’e, a bin haya un 
celular y un cartera cu 2366 florin 
den dje. Autoridadnan necesario a 
wordo yama. Comandante na warda 
a wordo poni na altura. 


/fteropuerto Internacional 

Reina Beatrix 

ARUBA AIRPORT AUTHORITY N.V. 

By means of this publication ArubaAirportAuthority N.V. (AAA), manager and operator of Aeropuerto Internacional 
Reina Beatrix, would liketo invite all who are interested in the purchaseof thefollowing vehicleto submita bid therefor. 

E Igin Sweeper truck 

Model: Crosswind 
Year 1999 


Interested partiescan view thevehideonApril 30, 2018, at09:00 hrs. meeting point"Main Gate". 

Inquiries can besend to m.krozendijk@airportaruba.com until M ay 4, 2018. 

The following conditions apply: 

1. AS IS WHERE IS. 

2. M inimum Bid: Afl. 5,000.00 

3. Cash upon delivery. 

4. AII offers shall befinal and unconditional and shall bevalid fora period oftwoweeks after thefinal dateto submitan offer. 

5. AAA reserves the rightto refusethe offer without any reason ortakesuch other course of action, asAAA deems appropriateat 
AAA's soleand absolute discretion. 

6. Without prejudiceto article5 the bestoffer will behonored. 

I nterested partiescan submittheir bid ultimately on May 11,2018,15:00 hrs. local timeatAAA s offices atthe 
Reception of theArubaAirportAuthority N.V. on thefirstfloorof theAirportTower Building. Offerssubmitted after 
this date and hour will not be accepted. 

Interested parties should submit a proposal containing their name, copy of valid ID, email address, physical address and 
telephone number. 

AII proposals should be submitted in a closed envelope prior to the deadline indicated above atthefollowing direction: 

Attn: AirsideOperations Unit 

Elgin Sweepertruck 

ArubaAirportAuthority N.V. 

Aeropuerto Internacional Reina Beatrix 
Sabana Berde75, Aruba 

ArubaAirportAuthority N.V. 

April, 2018 

/fteropuerto Intemacional ( jgp 

Reina Beatrix in co-operation with Schiphol International B.V. SCniphol (Ggteway2O30 

ARUBA Ai RPORT AUTNORtTV W V GfOUp : r .. 


Autoridad 
a cera un 
supermercado 

E controlnan riba 
supermercadonan 
a sigui e siman aki 
unda e control ta 
principalmente dirigi 
riba higiene y fecha 
di vencemento di pro- 
ductonan. 

Diaranson, entre 9’or 
di mainta y 12’or di 
merdia, a tuma luga 
un control door di 
personal di econo- 
mische zaken, Depar- 
tamento di higiena y 
polis. Primavera Su- 
permarket na Waya- 
ca, Wan Li Minimar- 
ket na Madiki y Kong 
Hing Supermarket 
den Havenstraat a 
wordo bishita. Na 
tur localidad a topa 
cu varios producto cu 
nan fecha a vence. 

Esaki a wordo saca for 
di circulacion y un di 
e supermercadonan a 
wordo cera pa motibo 
di higiena pa 24 ora 
door di personal di 
salubridad publico. 

Parlamentario Marlon Sneek 

Un presupuesto inhusto cu no ta 
cumpli cu loke a priminti pueblo 



Ta un berguensa e forma con presupues- 
to 2018 ta wordo atendi y trata den Par- 
lamento segun lider di fraccion di AVP, 
sr Marlon Sneek ya cu por a mira cu a 
haya un presupuesto di mas cu 600 pa- 
gina pa wordo analisa y studia den un 
lapso di 6 dia. 

Parlamentario Sneek a sigui mustra cu 
fuera di e tempo corto alci pa studia e 
presupuesto, caminda despues di a for- 
mula pregunta na gobierno riba esald y 
ora cu a haya contestanan for di gobi- 
erno riba mas di 900 pregunta cu frac- 
cion di AVP a haci, a tin tuma ripara cu 
mayoria di e preguntanan no a wordo 
contesta. 

Fuera cu no a ricibi contesta di e minis- 
ternan, a duna Parlamento menos cu 24 
ora pa pasa dor di e preguntanan aki pa 
asina start cu reunion publico cu ta algo 
di lamenta. 


E lider di fraccion di AVP a mustra cu 
ta trata aki di un presupuesto inhusto 
na su opinion pa e grupo mas vulnera- 
bel den comunidad, ta ‘bulldoze’ trata- 
mento di e presupuesto cu mester keda 
cla mas pronto posibel. 

Se Sneek a sigui mustra cu net un frac- 
cion nobo di MEP cu a mustra di no 
tin respet pa nan mes, kendenan a papia 
hopi di integridad y transparencia, y ora 
cu lesa e presupuesto por tuma nota di 
un di e prome reglanan di gobierno di 
coalicion lo ta integridad y transparen- 
cia den gobernacion y awor por mira cu 
no tin transparencia. 

E documento a yega laat Parlamento, e 
documento falta un cantidad di infor- 
macion y despues cu gobierno a duna 
contesta, no ta duna parlamentarionan 
suficiente tempo pa pasa den e contes- 
tanan pa asina por bay hiba nan debate. 
“Ta di lamenta cu den 2018 cu 
un gobierno cu partidonan cu a 
bay campaña y a priminti pueb- 
lo un cantidad di cos, awor tin 
cu bisa cu nan no ta cumpli ni 
cu 3% di loke nan a priminti. 
Nos ta lamenta sigur ora cu nos 
tin un presupuesto inhusto, cu 


ta bay corta den esunnan di menos re- 
curso, esunnan cu in menos entrada, 
esey ta esunnan cu a bay sinti e peso di 
loke ta bay ta e presupuesto 2018. 
Gobierno cu a priminti cu e lo bay trece 
alivio, cu e ta bay bin cu alternativa y 
no medida, awor nos por mira cu no tin 
alternativa y simplemente a suta pueblo 
cu medida caminda entre otro ta bay 
hisa gasolin cu 10 cen pa garantisa cu 
gobierno ta haya 10 miyon extra na en- 
trada, ta bay hisa BBO cu 2.5% cu ta 
bay crea un inflacion di 10% pa e pais 
aki. 

No mester lubida cu e comerciante cu 
tin cu paga mas na gasolin pasobra gobi- 
erno kier haya 10 miyon mas automati- 
camente ta bay pasa e gastonan aki den 
nan prijsnan y pueblo ta esun cu ta bay 
sinti esaki mas tanto. 

Un presupuesto inhusto nos ta tratando 
den Parlamento y nos por bisa cu no tin 
un punto ainda cu por convence nos cu 
e presupuesto aki ta bon pa pais Aruba. 
Nos ta lamenta esaki ya cu ta un gobi- 
erno cu a priminti hopi cos na pueblo, 
awe no ta cumpli y e alivio a keda leu di 
yega pa nos comunidad,” lider di frac- 
cion di AVP Marlon Sneek a declara. 


i oAHs' A*: ' ■ G ^ 

- Residencial 6 Comercial 

- Servicio Rapido 

- Servicio Profesional, Confiabel y 
Garantisa 

* Prijs di Awg. 65,- te max. di 7 m3 ^£1 

• Prices based on 3.5% B80 BAZV. 43 



YAMA NOS NA: 

582-4684 


info@ecotech.aw 

www.ecotecharuba.com 


Nos ta flcepta ATM ora 
di dunaseptic service 

Lider di fraccion di MEP, Rocco Tjon 

E situadon financiero 
di Aruba ta desastroso 

pero CAFT no a haci net nada pa coregi esaki 



DI acuerdo cu e lider 
di fraccion di MEP, 
Rocco Tjon, e situa- 
cion financiero desas- 
troso cu pais Aruba ta 
aden actualmente no 
lo wordo supera sola- 
mente dor di plannan 
economico pa genera 
entrada structural pa 
nos pais. 

Y e situacion finan- 
ciero ta hopi malo dor 
di un maneho irespon- 
sabel cu a wordo hiba 
y esaki segun tur e 
propio rapportnan di 
CAFT. 


SIGUI NOS 

KOOYMAN.MEGASTORE.ARUBA 


(3 KOOYMAN 


DEALS OF THE WEEK 

■ ■ Diahuebs 26 di April 2018, tanten cutinden stock. 


Oferta ta 


valido di Diabierna 20 di April t/c Di 



34 "® 

of 1400 Funmiles 


SET DI BANO 
EUROSPEC H15 

• Chrome ABS 

• Ta inclui: 

Showerhead, slang, 
componente pa ajusta 
haltura di showerhead y 
plachi pa habon 


CASHI DI BANO 
BLANKO CU SU FRAME 

• H57 x W42 x D13 cm 

• Dos planki di plasticajustabel 

• Porta ta sera cu magnet 



89." 

of 3600 Funmiles 


VERF BENJAMIN MOORE 
PA CUSHINA Y BAÑO 

• igi 

• Fasil pa limpia 

• Resistente contra beschim y humedat 

• Verf duradero 

• Satin 


4 


J19f 9 

95." 

of 3840 Funmiles 


0 °/< 


ARIBA TUR 
I COLOR 




n 


MACUTU NAN DI 
LAUNDRY 

• Algun color, size y diseño disponibel 

• Deferente forma nan cuadra y pa skina 


di camber pa traha espacio 



of 800 Funmiles 


£ 0 1 
nules 


KOOYMAN MEGASTORE NON-STOP Dl 7AMTE CU 7PM Y DIADOMINGO 9AM PA 2PM 
Kooyman Megastore Av. E. J. (Watty) Vos 20 




WWW.KOOYMANBV.COM 


Pa mehora e cali- 
dad di bida riba nos 
isla, no ta relceri sola- 
mente amplia e canas- 
ta basico y embeyece 
nos barionan atra- 
bes di infrastructura. 

Pa restaura orden y 
trankilidad riba nos 
isla no ta relceri sola- 
mente adapta leynan 
existente, percura pa 
mas Polis y material. 

Pa percura p’e deca- 
dencia social cu pais 
Aruba conoce actual- 
mente pronto por ta 
den uno di pasado, no 
ta rekeri solamente un 
crisis plan social, ca- 
minda mas empleado 
y mihor proceduran- 
an wordo stipula. 

Rocco Tjon a sigui bisa 
cu pa mehora salubri- 
dad publico na Aruba, 
no ta relceri solamente 
baha lista di espera y 
percura pa mas spe- 
cialista y un maneho 
mas diversifica, agil y 
dinamico. 

Un ingrediente esen- 
cial pa logra surpasa 
e retonan menciona, 
un ingrediente cu hopi 
biaha nos ta balota, 
un ingrediente cu por 
contribui asina hopi 
n’e progreso y bien- 
estar di nos pais ta po- 
litico profesional y cu 
respet. 

Di dos morto den trafico 




no lubida 

prueba di adres 
ID valido 
prueba di pago 
di 2 luna 


haya te cu 
40% descuento 


Simplemente activa of renoba un Postpaid Freedom Plan 
y haya bo Samsung S8+ cu bo compra 


Samsung Galaxy S8+ 


Postpaid More 


Postpaid Extra 


Postpaid Max 


Bishita un tienda 


di Digicel awe 





DIALUNA dia 16 di april 2018 den oranan di 
atardi a sosode un accidente na Meiveld na altura 
di ex Kong Fui Supermarket entre dos auto. 

Un Hyundai ilO color shinishi y un Kia pick-up 
color blanco. Ambulance a logra stabilisa tur e 3 
victimanan di e accidente y transporta nan pa hos- 
pital. Polis di Trafico a presenta n’e sitio y a haci 
nan investigacion. Diaranson anochi lamentable- 
mente pa 23:20 dr. Peterson a constata morto di e 
señora chauffeur di e Hyundai ilO. 

Ta trata di señora Johanna C. Pourier-Croes, naci 
dia 5 mei 1952 na Aruba (64 aña). 

Cuerpo Policial y tambe AWEMainta ta manda 
palabra di condolencia na famianan di e fayecida. 

Embahador di Suecia cu bishita di cortesia na Aruba Tourism Authority 



(c eropuerto Internacional 

Reina Beatrix 

ARUBA AIRPORT AUTHORITY N.V. 

By meansof this publication ArubaAirportAuthority N.V. (AAA), manager and operator of Aeropuerto Internacional 
Reina Beatrix, would liketo invite all who are interested in the purchaseof thefollowing vehideto submit a bid therefor. 



Ford Towtruck 

Model: F 550 
Year 2008 

Interested parties can view the vehideon April 30, 2018, at 09:00 hrs. meeting point "M ain Gate”. 

Inquiries can besentto m.krozendijk@airportaruba.com until M ay 4, 2018. 

The following conditions apply: 

1. AS IS WHERE IS. 

2. M inimum Bid: Afl. 15,000.00 

3. Cash upon delivery. 

4. A11 offers shall befinal and unconditional and shall be valid for a period of two weeks after thefinal date to submit an 
offer. 

5. AAA reserves the rightto refuse the offer without any reason ortakesuch other course of action, asAAA deems appro- 
priate at A A A 's sole and absolute discretion. 

6. Without prejudiceto artide 5 the bestoffer will be honored. 

Interested parties can submit their bid ultimately on M ay 11,2018,15:00 hrs. local time at A A A’s offices at the 
Reception of theArubaAirportAuthority N.V. on thefirstfloor of theAirportTower Building. Offerssubmitted after 
this date and hour will not be accepted. 

Interested parties should submit a proposal containing their name, copy of valid ID, email address, physical address and 
telephone number. 

All proposals should besubmitted in a closed envelope priorto the deadline indicated above atthefollowing direction: 
Attn: A irside O perations Unit 
Ford F 550 Tow Truck 
ArubaAirportAuthority N.V. 

Aeropuerto Internacional Reina Beatrix 
Sabana Berde75, Aruba 

ArubaAirportAuthority N.V. 

April, 2018 

/bferopuerto Internacional ( 

Reina Beatrix inco-operationwithSchiphollntemallonalB.V. SCnlpnOl \ Gateway 2030 

ARUBA A.IRRORT AUTHORITV N V GrOUp 


RECIENTEMENTE 

Oficina di Turismo a ricibi 
bishita di Embahador di 
Suecia -estableci na Hu- 
landa- sr. Per Holmstróm. 
E1 a wordo compaña pa 
Director di Directie Bu- 
itenlandse Betrekkingen, 
sr. Edwin Abath. 

Durante e encuentro ame- 
no, a intercambia pensam- 
ento y informacion refer- 
ente di e importancia cu 
e mercado Europeo tin 
pa Aruba su turismo pero 
tambe e desaroyo di e mer- 
cado di Suecia y natural- 
mente e desaroyo en gen- 
eral di turismo. 

Pa loke ta Suecia, esaki a 
representa un mercado di 
casi 6000 bishitante du- 
rante 2017. P’e prome 
kwartaal di 2018 a mira 
un crecemento di 5.4%, 
cu ta 125 bishitante mas 
pa Aruba procedente di e 
pais aki. Importante di e 
mercado di Europa en gen- 
eral, ta cu bishitantenan ta 
keda average mas largo du- 
rante nan estadia, 11 ano- 
chi, mientras cu bishitan- 
tenan di Suecia ta keda un 
average di 12 anochi. 

Pa loke ta 2017, Europa a 
crece cu 5% y pa loke ta 
prome kwartaal di 2018, 
tur mercado a crece y a 
conduci na e hecho cu e 
mercado Europeo den su 
totalidad a crece cu 6%. 

Dentro di Europa, Sue- 
cia t’e di 4 mercado mas 
fuerte pa Aruba. Ta bon 
pa remarca, cu den e mer- 
cado aki Aruba ta posicio- 
na como un destino hip y 
trendy, algo cu Embahador 
Holmstróm tambe a con- 
firma di locual el a percibi. 

Adicto cu a 
menasa hende 
cu merte deteni 



DIAHUEBS merdia algo pasa di 1 ’or, po- 
lis a wordo pidi na un adres conoci di nan 
pabou di Subway na Shiribana( Paradera). 
Motibo tawata cu un homber lo a menasa un 
muhe cu morto. 

Den algun minuut un agente di motor unit a 
yega na e adres. Na e adres e agente a wordo 
bisa cu ya e homber cu a menasa a bay. Ora 
mas agente a yega, nan a tira bista den cer- 
cania. 

Poco pariba di Subway nan a bin topa cu e 
homber, cu ta un conoci di husticia. Mes ora 
ela wordo deteni. 

Segun version di e adicto, elo a bay cumpra 
droga pero e droga mes aparentemente e lo 
no a haya y a rabia y menasa hende cu morto. 


Polis a bay busca 
studiante cu no ta bay scol 

DIARANSON, pa mas of menos 10’or di mainta, ambten- 
aar di Bureau Leerplicht, e dama C. a pidi asistencia di e man 
fuerte di ley, pa bay na un cas den Semeleerstraat. Esaki den 
cuadro cu e hecho cu e studiante H. ya pa un tempo no ta bay- 
endo scol. 

Polis a constata cu H. tabata na cas y a declara cu berdad pa 
basta tempo e no a bay scol. Tambe el a bisa cu su mama, 
lcende no ta biba eynan, mester ta na encargo pa avondschool 
p’e. E1 a haya ordo pa e bisti su uniform y wordo hiba scol door 
di e ambtenaar di leerplicht, cual el a haci tambe. Na scol, e 
ambtenaar di leerplicht a papia cu e cabesante, lcende a declara 
cu e lo haci encargo cu H. lo drenta ldas y tuma les. Problema 
a wordo soluciona. 


COMMERCIAL 


REFRIGERATION 



S Fast Response 

i/Solution Oriented 

i/Reliable Services 

*/Improve & Extend Unit Efficiency 
and Effectiveness 

%/Malfunction Prevention 



CONTACT US: 

A Caya Ernesto Petronia 45 
T 588.2860 C 563.3766 
E fertecnv_mfer@outlook.com 
fi airconditionin garuba 
Opening Hours 
Dialuna - Diabierna: 8am - 5pm 
Diasabra: 9am - Ipm 

DIARANSON atardi den careda di 5’or, patruya di Noord a bay Ja- 
buribari. Ariba e caminda di tera dilanti di e supermercado, den mondi 
poco mas pabou a bin haya un safe y tambe cash register. Patruya na 
e sitio a pidi pa BFTO (departamento tecnico di polis), pa saca algun 
potret y tambe controla pa fingerprint. 

Ladronnan lo a pasa y benta esaki den mondi, mas cu claro despues cu 
nan a bay cu loke tawata di balor. 

Tur cos tawata procedente di probablemente un ladronicia durante or- 
anan di marduga. 



Omo a laga sobrino 
ilegal traha na su 
luga na un hotel 

DIARANSON, pa mas of menos 3’or mey 
di atardi, Comandante na warda ta manda pa- 
truya di strandpolitie na un high rise hotel, 
unda cu un persona cu nan no a tuma den 
servicio, tabata trahando den uniform di un 
uitzendbureau y nametag di un otro persona 
bisti. Eynan a papia cu director di HR, kende 
a declara cu personal di administracion, a topa 
cu un situacion sospechoso. Segun e dama, e 
homber PP, riba dia 6 di April ultimo, a solicita 
via un uitzendbureau pa por traha eynan. E 
homber a wordo controla pa e procedura nor- 
mal di e hotel, a tuma copia di su paspoort y lo 
a cuminsa traha e siguiente dia. Riba 7 di April, 
tabata e prome dia di trabao di e homber, pero 
riba e dia ey, un hoben a presenta na e hotel y 
a haci cu e tabata PP. Personal di administra- 
cion a bin saca afo cu ta un hoben a bin traha 
na luga di PP. Door di esaki e hoben a wordo 
confronta den oficina. 

E hoben a keda insisti cu e ta PP, mientras cu 
administratie tin copia di e paspoort di dicho 
persona. A base di esaki, a pone polis na al- 
tura. A bin resulta cu e hoben aki tabata PU, 
kende for di dia 14 di Maart ta na Aruba y 
mester a bula den e siman di dia 21 di Maart. 
Polis a hiba e hoben PU na warda y a controla 
su datonan via e Infodesk y Warda nos Costa. 
E homber PU parce ta na Aruba ilegal, segun 
ambos instancia. A tuma contacto cu HR di e 
hotel pa asina reglanan e dianan cu el a traha y 
pa e haya su pago. Personal di HR di dicho ho- 
tel a declara cu e homber PP lo wordo paga pa 
e dianan traha via e uitzendbureau. Na warda 
e homber PP a presenta y parce di ta omo di 
PU. E omo a declara cu nan tabata sa cu ta- 
bata fout, pero nan a tuma riesgo pa por yud’e 
pa gana un tiki placa. E1 a bisa tambe cu e lo 
paga pa e pasashi di PU. Personal di Warda nos 
Costa a wordo pidi pa bin busca e persona na 
warda di strandpolitie. Comandante na warda 
a wordo poni na altura. Fuera di esey no tabata 
tin ningun eventualidad. 

Corte di Prome Instancia awe tin 3 caso pro-forma 

Tur ta ladronicia cu violencia 


Horario 

Sospechoso 

ActoCasdgabel 

OU.Ib 

U. A.U.A. 

V. E.A.G. 

Pro torma. U.A . y G. ta wordo acusa di, conhuntamente cu un otro ot otronan, ladromcia cu violencia di auto y teleton di hende riba 

prome di januari 2018. E violencia tabata contra dos persona y a encera cu a mustra nan un arma di candela y a bisa nan: “Sacaplaca, 

sino bala ta cay”. 

D.A. ta wordo acusadi, conhuntamentecu un otro of otronan, tabatin un auto procedentedi ladronicia den su posesion riba 3 di januari 
2018. 

E ta wordo acusa di destruccion di un bentana di auto riba 2 di januari 2018 y eta wordo acusa ladronicia di dos motorcyde riba 3 di 
januari 2018. 

Ub.Ib 

KU.G. 

Pro torma. G. ta wordo acusa di ladronicia di cadena y holoshi di un persona riba 28 di december 2UI/. 

E ta wordo acusa di a menaza e mes persona aki riba 28 di december 2017, dor di staca cu cuchio den su direccion. 

E ta wordo acusa di a kibra muraya di sala di e persona en cuestion riba efecha ya menciona, di a destrui backshield di su auto riba 29 
di december 2017 y di a horta su television riba 2 di januari 2018. 

E ta wordo acusa di a menaze riba 4 di januari 2018, dor di bise: "Awor si mi ta bay mata bo. Boso ta kere cu mi no ta serio”. 

Ub.Ib 

K.J.A.S. 

E.A .v.d.B. 

A.A ,A.J. 

Pro torma. b. y J . ta wordo acusa di kiebro y ladromcia den un cas di un bicicleta di careda/un television/un ot mas B lue Kay/un 

laptop/un boter di rom/un backpack/un verlengsnoer riba 31 di december 2017. 

S. y V.d.B. ta wordo acusa di kiebro y ladronicia den e mes cas aki riba 4 di januari 2018 di un airco y un caha di juice. 

V.d.B. ta wordo acusa di, conhuntamente cu un otro of otronan, a forza un hende cu cuchio pa duna nan tur su placa y a obligue pa e 
bay ATM pa lanta placa riba 26 di december 2017. 

V.d.B. yJ. ta wordo acusadi ladroniciacu violenciadi ecarchi diATM y etelefondi epersonaaki riba menciona riba26di december 
2017. E violencia a encera cu nan a dal e varios biaha cu sla y mokete. 

U8J0 

P.S.F. 

t. y h. ta wordo acusa di homicidio riba 13 di september 2Ulb. t. ta wordo ademas acusa di intento di asesinato y h. di complicidad na 

intento di homicidio riba e mesfecha. E. ta wordo tambeacusa di ladronicia cu violencia riba edia menciona. 

1U.UU 

A.K.I. 

I . ta wordo acusa di posesion di un arma di candela riba 28 di oktober 2U'i/. 

10.30 

J.K.H.M. 

H ,M . ta wordo acusa di posesion di un arma di candela y bala riba 12 di januari 2UI8. 

II. UU 

t.L.K. 

K. ta wordo acusa di kiebro y ladronicia den un cas di un television riba 8 di januari 2UI8. 

11.3U 

N.D.C. 

J. y U.G. ta wordo acusa di intento di kiebro y ladronicia den un cas riba 4 di tebruari 2U18. 



Must accumulate 25 points during the 
Management reserve the right to change or cancel 


in your shore 
• OOO itf> Prize 


13th at 10PM 


FFLE EVERY FRIDAY & SATURDAY 


3X WINNERS PER NIGHT. 

WINNERS ARE ANNOUNCED STARTING AT 
I 10PM, 11PMAND 12AM 

GRAND FINALE MAY 19th 2018 

0 f WITH EVEN BIGGER PRIZES 

CKYSTh^ & SE4P0RT 


Preke drumi riba Green Corridor 



DIAHUEBS mainta algo prome cu 9’or, au- 
tomobilistanan a lceda asombra di loke tawata 
mira pabou di rotonde Mahuma. 

Banda pazuid di caminda, ariba caminda 
grandi banda di e rails, un homber drumi 
manera ta ariba cama e ta. A resulta cu ta e 
conocido di polis ” Preke”. 

Normal Preke ta drumi na banda di caminda, 
pero e biaha aki el a bay drumi ariba Green 
Corridor cu tur e consecuencianan fatal cu es- 
aki por tin cun’e. Mesora a pidi pa transport- 
wagen, pa asina ey evita lo peor. Ban spera cu 
esaki ta prome y ultimo biaha cu Prelce haci e 
cos aki, cu ta algo sumamente peligroso. 

Intervendon di Radiologia awor 
modernisa den compleho nobo 




SICMB 

AUTO 


Diadomingov april 22 


UARANTEED 


Don r t wait! Now is the right time to own a new Ford before BBO/BAZV rises! Receive the lowest and best prices on 
select Ford models if you purchase your new vehicle today. With this guarantee you can be sure that we will not 
sell the same model at a lower price later this year. So put aside the need to wait for the prites to drop any lower 
or BBQ/BAZV rfse and get behind the wheels of your brand new Ford model today, 


Come visit our showroom for a test drive and get more information on this Best Deai Cuarantee campaign 1 


’SlaUing pnct o. mOdelS offepÉd and I mancing is based on 6% APR tor 6 yeárs with CMB' Auto6. With ils Best Deal Cuarantee prtbe Offer VrausqUin guaranteeB 
yOLi tiie lowest purchase price tar 2D1S Figo, 201S EcOspO’rtj 2018 Escape and 2017 Eetge. |f vva dó offer the same moda( in 2018 at é lOw&r price VraU'apuini wHI 
p ay you the difference between your purchased price flad the tower purchcise pnce laler offered for tbe same wenicle model This campaign only appNes for 
same model year vehicles and modeF, and is valid from April 13th till 22ndj 2018. It only applies for prices offered by and porchases done through Vrausquin. 
Mafee sure that ynd ftilly understadd this campaign befnre msfcirig your purchast Ask any sales representative for (mórel intdrmátidn. 


Calh (397)524 4444 
inFo@yrausqum.com / www.yrausquirii.oom 


CHB Noond branch 


Total Savings awg 3,850, 

Vdui B«t Rrlcs AWQ 27,875.^^ 

AWG 489.00 p.m.* — 


Total Savings awg l t 461. 25 

V«Jr Bcst Prlc* AWG 41 .7 5 0. °° 

^ awg 720.00 pim.* 


Total Savings awg 6,366. 

awg 74.750. 


Total Savings awg 7*362, 

YourHntPrico AWG 67,500.°° 


E compleho nobo cu a caba di habri na Hospital 
ta conta cu dos kamber pa haci intervencionnan 
di cual un di nan ta destina pa intervencion di Ra- 
diologia. Intervencion di Radiologia tabata existi 
caba na Hospital, pero cu e tecnologia sofistica y 
un kamber ful renoba aworaki por brinda mas ser- 
vicio ainda. E avance aki ta trece cu ne mas opcion 
cu antes no tabata posibel na Aruba. 

Mijntje van den Oever, kende ta un “Interventie 
Radioloog”, ta traha den e kamber di intervencion 
unda ta haci uzo di “rontgen straling” y dor di 
prilc e ader, ta pasa un likido di contrast den e 
ader p’asina por mira riba pantaya precies unda e 
problema ta. Asina aki nan ta haci uzo di catheter 
y waya pa yega n’e problema y resolve via un stent 
of balon. 

Un ehempel grandi cu hopi biaha ta wordo opera 
ta un “slagader” tapa. Dr. van den Oever ta splica 
cu un “etalage been” por wordo trata n’e manera 
aki. E persona cu tin esaki despues di cana un tiki 
mester para un rato p’e spiernan por haya zuur- 
stof pa despues por sigui cana. 

Hopi biaha esey ta un problema di “slagader” y 
por trata esaki cu intervencion di Radiologia. Asi- 
na pacientenan por cana bek sin ningun lceho. 
Otro ehempel ta pacientenan di dialisis cu tin un 
“shunt” na nan man cu despues di tempo esaki ta 
sera. 

Por trata esey dor di pone balon p’asina suficiente 
fluho por pasa y asina por dialisa mas facil. “Ora 
no haci esey, cu tempo e ader tin “vernauwing” 
unda cu e ta bira mas chikito y e shunt ta cera di 
cual mester haci un operacion y esey nos kier pre- 
veni”, segun dr. van den Oever. 

Dr. van den Oever hunto cu su colega dr. Robert 
van den Bos, tabata envolucra den e proyecto aki 
pa evalua ki material mester pa por practica na un 
forma profesional. A percura pa tin e pantaya cor- 
ecto, tin e contrast pomp corecto y un aparato di 
hala rosea cu den prome instante no a pensa riba 
dje. Tambe mester a tene cuenta cu tur specifica- 
cion y calificacionnan pa loke t’e “luchtstroom” y 
mihor area di sterilisacion. 

A premira diferente aspecto y dr. van den Oever 
a provee tur punto necesario como un interventie 
radioloog pa tin un lcamber di intervencion com- 
pleto y di ultimo tecnologia. E renobacion di e 
kamber di “interventie radiologie” ta un benefi- 
cio grandi pa Aruba. Awor por haci proceduranan 
dificil cu antes no tabata posibel den e lcamber di 
intervencion akinan na Aruba mes. 

Pacientenan cu tin adernan sera bou di rudia por 
trata esakinan, mientras cu antes por a traha sola- 
mente riba e problema di rudia parti ariba. 

Esnan cu tin adernan sera den higra, por trata esa- 
ki sin cu tin di saca e higra completo. Tur esaki ta 
beneficionan pa Aruba. 

E grupo di pacientenan aki no mester bay afo mas 
pa busca tratamento, pero por ricibi e cuido aki na 
Hospital mes. 

Temporada di Driekiel a cuminza na Eagle Beach 




DURANTE e fin di siman pasa, e dos di prome 
neishi di turtuga Driekiel a worde poni na Eagle 
Beach Low Rise Hotel Area. 

Aña pasa tabatin un neishi na 16 di maart caba. E 
boluntarionan di Turtugaruba semper ta cuminsa 
for di 1 di maart cu e monitoreo di e beach for di 
Amsterdam Manor te cu Tamarijn. Anto nan ta ma- 
sha contento cu awor e temporada a cuminza real- 
mente. 

Y e turistanan, specialmente di e Low Rise Hotels 
tabata sumamente gradicido cu tin actividad di tur- 
tuga. Manera hopi di e turista, e turtuganan ta “re- 
peat guests” pa hopi aña largo. 

E Driekiel (Leatherback Sea Turtle) t’e turtuga ma- 
rino mas grandi di nos planeta. Nan no biba den e 
Caribe, sino den e Oceano Atlantico na unda nan 
haña su cuminda preferi, esta jellyfish grandi. 

Pero pa pone webo e turtuga embra semper lo re- 
gresa na su beach natal. 

E ta tuma un 20 aña pa un Driekiel bira adulto y 1 
di 1000 naci so lo sobrevivi te madurez. 
Normalmente e turtuga ta subi tera anochi pa pone 
webo. E tin mester di un beach scur y trankil pa 
traha su neishi. 

Laga nos Arubianonan percura cu nos ofrece nos 
turtuganan awendia, pero tambe ald 20 aña e posi- 
bilidad pa regresa na nan beach natal, trankil y scur. 

Bullying ta un acto hopi serio y peligroso bou di hobennan 

Hopi hoben di 15 cma ta wordo menasa, maltrata gebully na scol 



E siman aki a tuma luga un hecho hopi 
serio cu un hoben di 15 aña na su scol 
EPB Hato. Tabata trata aki di un caso di 
bullying, cu ta algo hopi serio y peligroso 
bou di hobennan. Na e edad ey muchan- 
an ta hopi vulnerabel pa cual tanto may- 
or- y docentenan mester ta pendiente pa 
algo asina. 

Segun e mayornan dialuna mainta pa mas 
o menos 9’or y 45, un alumno of alum- 
nonan a dicidi pa basha crazy glue patras 
di nan yiu homber su garganta y nan a 
press esaki y wantando e cu su uniform 
di gym, despues nan ranlc’e y a ranca un 
pida di su cuero, segun dolcter ta trata di 
kemadura di prome grado. 

Pero tabata den oranan di merdia cu e 
mayornan a ricibi un yamada di un ami- 
ga di cas, kende ta informa e mayornan 
cu tin abuso ta tumando luga na scol y 
cu nan yiu homber ta victima di abuso. 
Tambe nan ta wordo informa cu nan yiu 
homber ta wordo menasa y pa e motibo 
aki e ta lceda lceto y no ta bisa nada di 
loke ta pasando cun’e. Asina ald e may- 
ornan ta haya mas informacion, cu siman 
pasa nan a purba kima nan yiu homber 
su cabey cu un lighter. Enberdad e may- 
ornan a ripara den su cabey, e partinan 
kima. Como mayor nan a keda hopi preo- 
cupa y a dicidi di bay Polis, paso esaki 
no ta bullying so, esaki ta bay mas leu ta 
trata di abuso, maltrato y menasa tambe. 
Como mayor nan ta sinti hopi dolor pa 
haya tende con nan yiu ta wordo maltra- 
ta, pa otro alumnonan na scol. 


E mayornan a haya sa cu e alumnonan 
aki a spuit nan yiu cu algo cu a bira biña 
ora el a cay riba su cuero. Nan a bisa di 
tin hopi duele, paso tin hopi mucha keto 
ta bay e scol aki y ken por bisa si un di 
nan tambe lo por ta victima di bully, mal- 
trato of menasa y tambe ta keda lceto. 
Keho oficialmente entrega y ta den 
man di recherche di KJZP 
Dialuna merdia e mayornan di e victima 
hunto cu polis a bay na e scol, pero e tres 
alumnonan cu ta bezig ta bully nan yiu 
no tabata na scol mas. E mayornan a bay 
entrega un keho oficial na autoridad y e 
caso di bully aki ta den man di recherch- 
enan di e departamento di KJZP, pa mas 
investigacion. 

Bully por tin consecuencia pa tur hende, 
esnan cu ta wordo gebullied of esnan cu ta 
bully otro y te hasta otro cu tabata testigo 
di bullying. Bullying ta wordo hopi biaha 
gelink cu consecuencianan negativo, in- 
cluyendo impacto riba salud mental, riba 
uzo di substancianan prohibi y te hasta 
cu suicidio. P’esey ta hopi importante pa 
mayornan papia cu nan yiu pa determina 
si e por ta victima di Bully of si ta algo 
otro por ta su preocupacion. 
Consecuencianan pa victima di 
bullying 

Muchanan cu ta victima di Bully, por 
experiencia hopi biaha depresion, an- 
shamento, e gevoel di ta tristo y e senti- 
mento di abandono ta bira mas grandi, 
cambio den patronchi di drumimento y 
comemento, perdemento di interes den 
actividadnan cu antes nan tabata gusta. E 
cuestionnan aki lo por persigui e victima 
te ora e bira un adulto. Problema di salud, 
perdemento di interes den sigui studia, di 
participa na actividadnandi scol. Mayo- 
ria parti nan ta cuminsa perde les, no kier 
bay scol y hopi biaha ta drop out. 

Futuro comportacion hopi biaha di 
muchanan cu ta bully otro 

E muchanan cu ta bully otro mucha, 
hopi biaha ora nan bira adulto, nan lo 
por ta envolvi den asuntonan den cual 



violencia lo por hunga un rol. Por ehem- 
pel nan por bira alcoholico, of adicto na 
droga den nan hubentud y como adulto. 
E muchanan cu ta bully, como hoben of 
adulto facilmente lo por haya nan envolvi 
den peleanan, nan lo por ta envolvi den 
casonan di vandalismo. Nan mayoria bi- 
aha tambe ta dropout di scol. Esnan cu ta 
bully otro mucha, ta cuminsa na un edad 
mas hoben cu actividadnan sexual. Hopi 
biaha esnan cu ta bully, na grandi lo por 
tin un comportacion abusivo contra nan 
pareha, nan casa of yiunan. 

Mayornan y educadornan bati alarma 
prome cu ta laat 

Victima di bully por tin e tendencia di 
comete suicidio, esaki na varios ocasion a 
yega di pasa caba, p’esey ta hopi impor- 
tante pa mayornan papia cu nan yiunan 
y si tin un duda cu bo yiu por ta victima 
di bullying, bay scol y papia cu e director 
of maestronan, bishita dokter di cas etc., 
nan lo por guia mayornan con pa deal cu 
casonan di bullying. 

Bully tin hopi consecuencia riba futuro 
di un hoben of un mucha, p’esey ta im- 
portante pa bati alarma trempan, paso e 
problema aki mester wordo atendi mas 
lihe cu ta posibel pa asina evita conse- 
cuencianan devastador pa e victima di 
bully. Tambe si mayornan of maestronan 
etc. ta nota cu nan yiu of alumno ta bully 
otro mucha, tambe mester bati alarma pa 
nan, paso e hoben of mucha aki tambe lo 
tin mester di ayudo. 

TPH y Tienda di Educacion cu curso 

Con mi por ta un mihor tata 



NUNCA mi a haya un brasa of un 
sunchi riba mi frenta for di mi tata. 
Un tata participando n’e programa 
piloto ‘Best Dad Ever!’ ta wak bek ki 
criansa el a ricibi for di su tata. 

‘Best Dad Ever!’ ta un programa ca- 
minda tatanan ta participa na 10 se- 
sion p’asina aki discuti, papia, duna 
conseho y ricibi conseho tocante di 
con pa ta un mas mihor tata cu ta 
posibel. ‘Best Dad Ever!’ a ser desar- 
oya y ta ser facilita dor di Fundacion 
Telefon pa Hubentud Aruba y Tien- 
da di Educacion. 

Durante di e 10 sesionnan aki dife- 
rente tema ta ser trata. Cada sesion 
ta trata un tema. Durante e sesion 
di e ‘Impacto di mi tata’, e tatanan 
a bay walc bek tempo cu nan tabata 
yiu y wak ki criansa nan a ricibi di 
nan tata y kico t’e cosnan positivo y 
negativo cu nan a experiencia di e cri- 
ansa di nan tata. 

Alcohol, droga, violencia, falta di 
cariño, ta palabranan cu a ser men- 
ciona mas di un biaha durante e se- 
sion aki. Un tata ta puntra: ‘Con ami 
por zorg pa ningun di e cosnan aki 


ripiti den e criansa cu mi ta duna mi 
yiu y den e relacion cu mi partner’. 

E tatanan participando na ‘Best Dad 
Ever!’ ta sumamente entusiasma y ta 
atendiendo e sesionnan. Educa un 
yiu no ta facil, pero prepara bo mes 
pa un trabao duro ta haci bo trabao 
mas facil. 

E tatanan tin hopi pregunta tocante 
educacion di nan yiu y ta ricibi infor- 
macion durante e sesionan. 


Durante diferente sesion tin diferente 
profesional cu ta aporta. Dorilis Wer- 
leman di Psycoach Aruba, Michael 
Quant di Baby Love Aruba y Famia 
Planea ta algun di e profesionalnan 
cu tambe ta aporta cu informacion. 
Hunto cu profesionalnan invita Fun- 
dacion Telefon pa Hubentud Aruba y 
Tienda di Educacion ta trata di yuda 
crea e ‘Best Dad Ever’ y asina stimula 
tatanan pa ta mas envolucra cu cri- 
ansa y cuido di nan yiunan. 


Invitacion pa tur hoben di Aruba pa un Dia di Reflexion 


E evento aki ta tuma luga riba diadomingo, 22, di april, 
2018 for di 10.30 di mainta pa 4’or di atardi, 

TOPICO: Mensahe di Birgen di Fatima. Reflexion to- 
cante e virtudnan di Maria y Workshop riba trahamento 
di Rosario. 

Apostolado Mundial di Fatima (Blue Army ) ta tene un 
dia di Reflexion pa conoce e Mama di Hesus, tocante su 
virtudnan, su mensahe pa mundo henter y e arma mas 


poderoso cu tin pa logra Pas Mundial. Juffr. Myrna Kelly- 
Kock hunto cu Pastor Wuilder ta guia e dia di reflexion. 

Tur mayor por yama Cas Curason di Maria. (Blue Army) 
pa inscribi e hoben. Lugar: Cas Curason di Maria. (Blue 
Army) Pariba di misa di Santa Teresita. Antes convent 
di soeurnan. Tel 584. 5139 of Aida Martijn Tel/Cel: 
584.6121 /5943379 

Pa di tres aña consecutivo A.T.A ta forma parti di 'Raad van Kinderen' 




DURANTE aña escolar 2017/2018, alumnonan di Prinses 
Amalia Basisschool a traha hunto cu Aruba Tourism Author- 
ity pa medio di e programa di ‘Raad van Kinderen’ p’asina 
formula solucionnan riba e pregunta/dilema: Con Aruba Tour- 
ism Authority por percura cu Aruba ta sobresali riba tereno/ 
area di servicio? Recientemente, A.T.A. a bishita e scol pa 
amplia riba esalci. 

E asina yama ‘Raad van Kinderen’ ta un iniciativa di Prinses 
Laurentien di Hulanda bao di e fundacion ‘Missing Chapter’ 
y Unicef den cual muchanan di scol ta sera conoci cu dife- 
rente industria y organisacion, cu ta duna nan un dilema pa 
nan resolve. 

A base di e dilema cu A.T.A. a formula p’e zesde ldas di Prins- 
es Amalia Basisschool, a haci uzo di diferente metodo y a 
formula preguntanan necesario pa yuda cu e dilema. 

For di eynan e proceso ta sigui, resultando den un serie di 


recomendacionnan cu A.T.A. lo ricibi for di e alumnonan di 
zesde ldas. 

Pa di tres aña consecutivo, A.T.A. ta forma parti y ta inverti 
den e ‘Raad van Kinderen’ na Aruba pa conscientisa hoben- 
nan y asina amplia conocemento di e industria turistico y 
laga hobennan participa activamente den loke t’e pilar di nos 
economia, esta e industria turistico. 

Presente durante e bishita di A.T.A. tabata Ronella Tjin As- 
joe-Croes - CEO Aruba Tourism Authority, Patrick Melchiors 
DSU Manager A.T.A. - y Isha Tapias-ICock, Product Special- 
ist A.T.A cu a topa, sinta y scucha e grupo di alumnonan riba 
nan recomendacionnan pa cu e dilemma: ‘Con Aruba Tour- 
ism Authority por percura cu Aruba ta sobresali riba tereno/ 
area di servicio?’ 

A tuma e oportunidad pa comparti mas di loke ta come y 
bebe den e industria aki, por medio di un presentacion, unda 
a comparti e.o. e importancia di turismo pa Aruba, kico e 
tarea di A.T.A. ta y pakico A.T.A. ta mercadea Aruba den 
exterior. 

Tambe a otorga na cada alumno un copia di e buki ‘Benchi cu 
Lina’, cu ta un produccion di A.T.A. unda e alumno ta siña 
mas di Aruba y nos turismo pa medio di diferente ehercicio. 
Por bisa cu e proyecto aki tabata uno exitoso te cu awor. 
Como tal A.T.A. ta sigui sostene e programa aki y lo sigui 
traha hunto cu Prinses Amalia p’asina haci di e proyecto aki 
uno exitoso e aña al<d tambe. Por ultimo A.T.A. ta gradici e 
cabesante di e scol, e maestra di e ldas pa nan colaboracion. 

Minister Otmar Oduber: 

Comis on Flora y Fauna ta keda 
reactiva cu un rol importante 
den maneho teritorial 





BANCO D! CARIBE 


OFFICIÉLE KOERSEN TEN OPZICHTE VAN DE ARUBAANSE FLORIN 


GELDIG OP 19 Apr, 2018 EN TOT NADER ORDER 


valuta 

aankoop van publiek 


verkoop aan 



bankpapier 

publiek 

Ned. Antil. Gulden 

98.00 

100.00 

chq./overboeking 100.00 

Amerikaanse dollar 

1.78 

1.43 

Zwitserse frank 
(per 100) 

183.95 

184.67 


185.47 

Pond sterling 

GBP 

2.58 

Japanse yen 
(per 10.000) 

164.46 

165.96 


167.63 

EURO 
(per 100) 

EUR 

218.53 

220.53 


222.75 

Deense kroon 
(per 100) 

DKK 

28.64 

29.36 


30.16 

Noorse kroon 
(per 100) 

NOK 

22.01 

22.73 


23.53 

Zweedse kroon 
(per 100) 

SEK 

20.24 

20.96 


21.76 


E comision di Flora y Fauna, cu ta un 
comision sumamente importante cu por 
yuda Gobierno y Minister den e maneho 
cu tin cu wordo hiba tambe por medio 
di consehonan cu por wordo brinda den 
diferente proyecto cu por wordo ehecuta. 
Den cuadro di mantencion di un desaroyo 
economico sostenibel of balansa manera 
t’e intencion cu desaroyonan den futuro. 
Banda di rapportnan cu ta wordo traha, 
nos leynan ta duna e posibilidad pa tin 
un comision cu nunca a wordo duna e 
importancia den existencia di leynan n’e 
momentonan aki. 

Minister encarga cu Infrastructura y Me- 
dio Ambiente, Otmar Oduber a duna di 
conoce cu a reactiva e Comision Flora y 
Fauna aki cu ta necesario pa por cumpli 
cu cierto ley cu Gobierno pa hopi aña no 
ta cumpli cun’e. 

E reactivacion ta encera pone miembro- 
nan den dje y lage tin un rol activo na 
momento di conseha Gobierno, pero tam- 
be activo den e rol cu nan mester tin den 
ehecucion di e diferente ley y manehonan 
cu Gobierno ta bay tin. 

“P’ami e ta un satisfaccion, Ministerio 
di Infrastructura y Medio Ambiente no 
a wordo poni hunto pa casualidad, nan 
a wordo poni hunto netamente pa crea e 
scenario unda cu e balansa ta wordo crea 
entre proteccion di nos medio ambiente y 
naturalesa y e desaroyo economico y in- 
frastructural cu tin den bo isla. 

Pa hopi aña no a duna importancia n’e 
aspecto aki di flora y fauna y medio am- 
biente y esey tambe t’e motibo pa cual 
cierto momento bo ta haya un reaccion 
den comunidad di Aruba contra desaroyo 
infrastructural cu ta tuma luga, pasobra 
nan no ta sinti cu tin e midimento of estu- 
dionan necesario ora cu ta desaroya dife- 
rente area riba nos isla economicamente. 

Lider di fraccion di POR Marisol Lopez-Tromp 

Contrarie na Gobierno anterior cu a neglisha 
sector social, Gobierno actual a pone 17 
miyon dlisponbel pa un plan social di crisis 


LIDER di fraccion di POR, drs. Marisol Lopez-Tromp, a 
irtforma cu ayera a inicia tratamento di presupuesto 2018 
den Parlamento. 

E ta anticipa cu lo bay tin debatenan interesante den Parla- 
mento y fraccion di POR ta preparando su mes totalmente 
p’e reunion publico aki. Un area cu sigur lo haya hopi aten- 
cion ta relaciona cu e deseo di hisa e calidad di bida di nos 
hendenan cu ta biba na Aruba. 

Tin hopi forma pa haci esaki na un manera structural. 

Un di nan ta pa yuda esnan di menos recurso pa por yega na 
un vivienda pagabel. Otro ta pa eleva e nivel di calidad di nos 
enseñansa, y tambe por wordo logra dor di traha den e parti 
social cu t’e curason di nos comunidad. 

Miembro di e fraccion blau a elabora mas detayadamente 
riba e ultimo punto aki cu t’e parti social. E1 a expresa cu 
Gobierno a bay di acuerdo cu un plan social di crisis caminda 
cu lo a ubica 17 miyon florin e aña aki pe, cual ta un indica- 
cion claro di e importancia cu nos hendenan tin pa e actual 
gobernacion. 

E seriedad di e situacion ta wordo ilustra den e presupuesto 
unda ta pone e placa y ta destine pa entre otro topiconan 
manera prevencion, ayudo tempran pa casonan di famia, ho- 
ben, mucha, babynan cu ta pasa den maltrato, etc. E area aki 
lo haya un suma di mas o menos 4 miyon. Ayudo curativo y 
represivo pa casonan ora p.e. tin violencia domestico, ora tin 
mester di un crisisopvang pa cu departamentonan manera 
Voogdijraad, Hende Muhe den Dificultad, Asunto Social, 
Sostenemi, etc. 

Tambe pa programanan pa guia hobennan y coach mayor- 
nan. Nan tin un suma di aproximadamente 10 miyon florin. 
Igualmente tin ayudo pa mucha y hobennan special unda tin 
24 ora pa dia cuido di verpleging pa muchanan cu tin handi- 
cap multiple. Presupuesto p’esaki ta di 3.5 miyon florin. 

E aspectonan aki, lamentablemente, a wordo hopi neglisha 
den e añanan cu a pasa y aworaki Gobierno ta poniendo tur 
atencion n’esaki. 

Pa fraccion di POR e parti aki ta hopi importante, pero mas 
importante ta pa Gobierno cumpli cu e palabracionnan cu a 
haci cu e area social, e area huridico y tur otro cu tin di haber 
cu e topico social. 




Esaki ta di vital importancia debi cu Gobierno anterior no a 
enfoca suficiente riba e area social cu a conduci cu awe tin 
listanan di espera na diferente departamento. 

Pa duna algun ehempel Marisol Lopez-Tromp a menciona 
Voogdijraad cu tin un lista di 120 mucha; Departamento di 
Asunto Social tin un lista pa muchanan di practicamente 2 
luna, na Sostenemi un lista di casonan wardando di casi 110 
mucha. 

“Tur esaki ta aspectonan cu ta bay cambia unabes cu e presu- 
puesto wordo aproba y tur hende atene nan mes n’e palabra- 
cionnan haci cu e proyectonan, cu e plannan, cu e coaching- 
nan, cu e ketenzorg, etc”. 

Lopez-Tromp ta agrega cu loke kier ta pa nos pais, nos cas- 
nan, nos scolnan ta sigur pa nos muchanan y pa nos hoben- 
nan p’asina tambe cu e tratado di mucha riba e topico aki. 
Prevencion tambe ta un punto cu fraccion di POR kier en- 
foca riba dje pa prome cu un problema bira grandi, ya caba 
por actua y asina evita cu por bira casonan cu lo lamenta den 
comunidad. 

Un raport di Departamento di Asunto Social representando 
e diferente instancianan den e area ta indica cu un parti im- 
portante pa prevencion ta elimina tur e retrasonan cu tin, e 
listanan di espera y activa tur esnan cu ta den e cadena p.e. 
scol, cas, Bureau Leerplicht, Cuerpo Policial, parti medico. 

Pa cada un di e partinan tin tur e hermentnan cu nan mester 
y un bon comunicacion pa por cumpli y evita casonan grave 
y por intermedia na tempo. 

Den e dianan nos dilanti Marisol Lopez-Tromp lo bay enfoca 
mas riba e topico aki cu ta di interes pa henter comunidad. 

Actividad spiritual y recreativo na Colegio San Augustin 


DIA 27 di maart 
ultimo Colegio San 
Augustin a celebra 
Pasco di Resureccion 
cu un programa hopi 
leuk pa su alumnonan. 
E dia a habri na unda 
e alumnonan a bay 
Prinses Christina zaal 
pa atende e parti di 
reflexion di Siman 
Santo cu Pastoor 
Juancho y tambe a 
premia e alumnonan 
cu a sobresali den e di 
dos periodo. 

E alumnonan cu a 
sobresali den ciclo 
basico ta Young Yong 
Mei He (CB 1) Helen 
He (CB 2) y esnan di 
ciclo avansa ta: Adison 
Maduro (CA 1) y 
Shakalee James (CA 
2). Despues den forma 
di un trein humano e 
alumnonan a cana bin 
scol, na unda nan a 
desayuna hunto como 
un solo famia bou di 
overdekte. 

Despues a sigui e parti 
recreativo, cual tabata 




buskeda di webo. 
Tabatin mas cu 200 
webo regular scondi y 
18 webo di oro. 

Despues di esaki a sigui 
e parti di ‘Spel zonder 
Grenzen’ na unda 
tabatin diferente wega, 
cual wega mas gusta a 


resulta esun di awa. 

E famia di Colegio San 
Augustin a disfruta 
plenamente di e dia 
aki, na unda nos a 
comparti cu otro riba e 
esencia di celebracion 
di Pasco Grandi. 

Glenbert Croes cu su evento 
di gratitud pa cu nos grandinari 


“RIBA cara di nos grandinan tin refleha nos futuro. Den 
nos cara nan ta mira locual nan bida tabata”. Minister 
Glenbert Croes, desde cu nos problemanan social a rebenta 
den cara di nos pais a realisa e importancia di por expresa y 
ofrece bo ayudo y gratitud na tur esnan cu a of ta trahando 
incansablemente pa bienestar di nos hendenan, contribuyendo 
nan granito di arena den un problema social grandi cu nos 
pais ta confrontando. 

E mandatario, conhuntamente cu Barceló Hotel cu a host 
e evento aki, a ofrece un almuerzo n’e palancanan di nos 
pais, nos grandinan. Conciudadanonan ehemplar cu a yuda 
construi e fundeshi di un bunita pais. Y awe, nos como e 
continuacion, mester percura pa salvaguardia locual nos 
a hereda. 


“E cartera di Asunto Social a habri aun hopi mas 
mi miras y vision riba loke t’e futuro di nos pais y 
e curso cu ami lo kier wak. Pero prome cu enfoca 
riba e futuro, bo mester bay belc y gradici esnan 


prome cu bo cu a laga tras locual 
awe abo ta gozando di dje. 

Na mes 
momento 
e ta 
pone 
un 

responsabilidad riba nos lomba pa 
sea surpasa of alomenos iguala e 
herencia ald, p’asina nos yiunan 
y nos nietonan por tin un pais 
trankil, sano, sigur y estable pa 
nan por biba aden”. 

Di e forma aki kier aki Glenbert 
Croes a bisa nos Grandinan danld 


pa tur locual nan a haci y keto bay 
ta haciendo pa nos pais. 

Un reconocimento special na su 
conseheronan Darlaine Erasmus 
y Gregorio Geerman p’e bunita 
trabou cu nan ta desplegando 
inculcando amor y balor unda antes 
tabatin negligencia y indiferencia. 

Parlamentario Jennifer Arends- Reyes (AVP) 

Producto Aruba a conoce un upgrading grandi 
durante Gobierno di signatura AVP 



SRA. JENNIFER 

Arends-Reyes, 
Parlamentario di AVP 
a duna di conoce 
cu n’e momento aki 
Aruba a host Aruba 
Meets Europe 2018’, 
caminda cu tin tour 
operators di 7 diferente 
pais den Europa di 
bishita na Aruba. 

E evento grandi ald 
ta organisa pa Aruba 
Tourism Authority 
y AHATA caminda 
cu Aruba ta haña un 
oportunidad pa mustra 
kico tur Aruba tin di 
ofrece cada dos aña. 
Mester bisa cu e 
tour operators cu ta 
bin Aruba ta busca 
informacion concreto 
di con producto 
Aruba ta desaroya y l<d 
atraccion tin nobo. 

E mercado di Europa 
ta uno relativamente 
stabil, e tin un 
porcentahe di 8% di e 
marketshare, pero ta 
trece cune turistanan 
cu ta keda pa mas 
largo cu 7 dia cu t’e 
averahe normal pues 
ta contribui e ora 
tambe mas n’e tourism 
receipts. 

Durante e presentacion 
di e opening oficial 
na Hyatt di e evento 
Aruba Meets Europe 
2018 a showcase e 
producto Aruba cu 
un calidad halto den 
inversionan pa Pais 
Aruba, pero enfocando 
riba un mihor calidad 
y experiencia p’e 
turistanan tambe. 

Segun Jennifer Arends- 
Reyes, algun di e 


proyectonan grandi 
multi-miyonario cu 
a ser treci dilanti 

ta p.e. e Lineair 
Park, Plaza Turismo 
y su facilidadnan, 

e kioskonan, 

Paardenbaai Plaza, 
Plaza Padu, e 
facilidadnan banda 
di e beachnan, e 

Streetcarnan electrico, 
e renobacion di e centro 
di ciudad, renobacion 
di monumentonan, 
museo na Oranjestad 
y San Nicolas y 

diferente otro proyecto 
cu ta eleva e producto 
Aruba. 

Tambe ehecucion di 
Masterplanan na APA 
y Aeropuerto, sin 
esaldnan simplemente 
Aruba lo no por 
competi n’e nivel 
internacional. 

Tur esaki ta inversionan 
y upgrading grandi cu 
a pasa bou di Gobierno 
di signatura di AVP. 

Locual ta un remarke 
cu sra. Arends- 
Reyes ta haci pa cu 
presupuesto 2018 di 


e Gobierno nobo di 
MEP-POR-RED ta cu 
ta remarkabel cu tur 
Ministerio ta traha 
separa y no tin un 
vision comun pa p.e. 
nos pilar economico 
turismo. P.e. den e parti 
di turismo y desaroyo 
di turismo medico 
no ta mustra mucho 
interes pa sigui cu esaki 
of no por walc esaki 
den e presupuesto. 
Turismo y labor 
tambe ta sumamente 
importante, no ta wak 
un plan pa cu e sector 


aki of intencion cu ta 
mehora calidad di bida 
di esnan cu ta carga e 
industria aki. Turismo 
y plan economico 
tambe por tuma nota 
cu e corelacion no ta 
ser teni na cuenta ni e 
impacto riba turismo 
ora di explora otro tipo 
di desaroyo manera di 
cultivo di cannabis. 

Mescos por bisa 
pa Husticia, cu 

no a pronuncia 
nan mes tocante e 
topico di posibel 
decriminalizacion di 
Cannabis pa cultivo, 
su efecto pa nomber 
di Aruba, compliance 
cu tratadonan 

internacional, efecto 
pa inversionistanan 
y turismo. Alabes 
considerando cu 

Aruba ta e segundo 
pais na mundo cu 
ta dependiente riba 
turismo como pilar 
economico segun 
WTTC (World Travel 
&Tourism Council). 

Si Aruba ta depende 
asina hopi riba turismo, 


nos pais pa motibo cu 
por wordo influencia 
dor di cualkier decision 
externo of interno. 

Segun e ultimo raport di 
Fitch Rating Company 
data cu e fecha di 18 di 
april ta bisa cu Aruba 
su Current External 
Receipts e CXR pa cu 
Turismo tabata na 64% 
na 2017 mientras cu e 
tabata solamente 21% 
na aña 2004-2009 
momento cu e refineria 
tabata operacional. 

Pues e decision y 
esfuersonan cu mester 
ser haci diligentemente 
pa continua cu apertura 
di Citgo of no lo mester 
sigui determina pa 
nos tin un economia 
stabil na pais Aruba 
y mientrastanto 

mantene e exito cu 
turismo a conoce 
durante e periodo cu 
mas Aruba mester dj’e 
y mantene e nomber 
di producto Aruba na 
halto sra. Arends-Reyes 
ta termina bisando. 


e ta un risico grandi pa 

Di acuerdo cu Parlamentario Alan Howell 

POR ta bay pone un fin na atraco, abuso sexual y di mucha na Aruba 


PARLAMENTARIO Alan Howell a 
indica cu partido POR loke a priminti 
ta currtpli cun’e y esey ta tumando luga 
n’e momentonan al<d. E ta papiando alci 
specificamente di e parti di husticia. 

A campaña cu ta bay tin un maneho 
estricto pa loke ta husticia y Andin 
Bikker, como miembro di partido POR 
y mandatario encarga cu e cartera aki ta 
trahando riba dje. 

Ademas, for di den Parlamento POR 
tambe lo traha pa bin cu leynan fuerte 
pa yuda reforsa e leynan y yuda e 
Polisnan den tur nan trabounan duro. 
Dentro di poco POR lo ta presentando 
un iniciativa di ley pa bin cu castigonan 
minimo pa cierto caso. 

Pa duna un bista mas claro di e situacion, 
Alan Howell a tuma su mes como 
ehempel. 

Durante cu e tabata Recherche, hopi 
biaha pa lunanan largo practicamente 
no tabata ni drumi pa resolve un caso 
y despues ora tende e sentencia ta 
haya gana di yora debi n’e castigo duna 
n’e malhechor. P’esey ora el a dicidi 
drenta politica, su meta tabata pa bira 
Parlamentario pa por traha fuertemente 
y haci un diferencia pa su pais. 

Y esey ta loke Alan Howell como 
Parlamentario ta haciendo. E1 a informa 
cu ta practicamente cla cu e concepto di 
ley di iniciativa pa bin cu castigo minimo 
pa casonan di atraco y casonan di abuso 


di mucha y abuso sexual. 
Howell a probecha e encuentro 
cu prensa den cual el a informa 
riba e concepto di ley pa manda 
un mensahe bon cla pa tur 
atracado y abusado, esta cu e 
castigo p’e tipo di crimennan 
ald ta bay ta hopi pisa. 

“Mester cuminsa planta respet 
n’e pais aki pa tur hende por 
biba trankil bek na nan cas”. E 
ta bisa cu intencion no ta pa sera 
hende, intencion ta pa hende 
compronde cu bagamunderia 
a caba y cu si tin intencion di 
tira atraco of comete abuso 
sexual, ya caba nan sa kico ta 
wardanan. 

Cualkier persona cu sa di 
antemano cu e castigo minimo 
lo ta por ehempel 5 aña, lo 
pense mas cu dos biaha prome 
cu e bay comete e acto criminal. 
Dus no ta cuestion cu ta 5 aña y 
dor di buena conducta ta bahe; 
e ta cuminsa for di 5 aña bay 
ariba, no por ta menos. 

Parlamentario di POR a haci 
un yamada na tur e otro 20 
Parlamentarionan pa sostene e 
ley di iniciativa aki pasobra e 
ley aki ta na bienestar di pueblo 
y no di un partido. 



Aruba Airlines ta reanuda su 
buelonan pa Venezuela 


Aruba Airlines ta anuncia reanundacion 
di su vuelonan pa y for di Maracaibo y 
Valencia, Venezuela sin ningun restriccion. 

E vuelonan pa Venezuela ta vuelo nan 
diario di cual di Valencia lo ta saliendo pa c {j a i una 
13:00 y e Maracaibo ta saliendo pa 11:55 v a; a r,i erna 
for di Aruba. 





Pronto tambe ArubaAirlines lo tainiciando 


Aruba Airlines ta manda un invitacion 
pa 


vuelonan pa Las Piedras, Punto Fijo for di comunidad biahero pa bishita nan ofidna ^ iami 
4 mei en adelante y esaki lo bay ta riba 


principal 
na Cumana 
como tambe na Aeropuerto of bo 
agencia di biahe preferi p’e compra di 
pasashi pa Venezuela, Curacao, Bonaire, 

Michella Steenvoord-Lacle (POR) 

PORFIN un Minister ta duna 
balor na trahadornan cu hopi 
aña di servicio 


DEN BIDAbo ta gara forsa, balor 
y confiansa dor di tur experencia 
cu ta pone bo crece como persona 
y institucion. Na comienso di 
e Gobierno actual, a topa hopi 
reto, entre otro un caha bashi, un 
data base bashi, documentonan 
desapareci y hopi otro situacion 
cu a stroba e trabou. Na palabra 
e miembro di partido POR, sra. 
Michella Steenvoord-Lacle. 

Mester a bay na cada departamento 
cu ta cay bou di Ministerio di 
Husticia y inventarisa kico tabata 
nan “wenselijlsheidsbegroting”. 
Esald ta encera material y/of 
personal cu tabata falta pa por 
funciona optimalmente. 

Tambe mester a inventarisa 
casonan cu tabata pendiente. 
Durante e inventarisacion a haya 
cantidad di trabou cu e Gobierno 
saliente a neglisha of no a duna 
prioridad na nan. 

Un di e asuntonan pendiente tabata 
e tantisimo personanan cu tin 
derecho riba nan Ambtsjubileum. 
Personanan cu 20, 25, 30, 35 


te hasta 40 aña den servicio di 
Gobierno cu no a haya e aprecio 
tan mereci. 

Ora un persona tin 20 aña of mas 
den servicio di e mesun dienst 
ta muestra cu e persona aki a 
demostra forsa, balor, confiansa, 
determinacion, fieldad y sodo 
di su frenta cu ta merece un 
reconocemento. 

Michella Steenvoorde - Lacle 
ta bisa di ta hopi contento cu 
Minister Justitie Veiligheid en 
Integratie si a duna e homber y e 
muhenan balente aki nan aprecio 
mereci. 

Den futuro lo bay sondea 
maneranan cu nos por logra p’e 
experticio di e gran trahadornan 
aki por wordo traspasa p’e 
generacionnan cu ta bin despues 
di nan. 

Experticio cu ta solamente cu 
experiencia di añanan di practica 
por acumula. Den e trabou dia a dia, 
un persona ta siña, conocemento 
cu e no lo haya den buki sino cu 
sudor di su frenta. 



Registra awo! 

Manda bo e-mail na noticia@awemainta.com 

Ricibi AWEMainta tur dia den bo inbox 


INVITACION CAMINDA Dl LUZ DEN BARIO Dl SAVANETA 


Despues di e parti doloroso di Hesus 
su morto, tin e parti glorioso na ora 
di su Resureccion. Nos ta yama esaki 
"Caminda di Luz" cu tambe tin 14 
stashi. Pastoor Andres di parokia 
Sagrado Curason di Hesus Savaneta/ 
Pos Chikito hunto cu cooperadornan 
paroldal ta participa cu diabierna, 20 


di april lo tin e Caminda di Luz den 
bario di Savaneta. 

E ta cuminsa pa 6:15pm na cas 
di famia Kaersenhout, Savaneta 
172 y ta termina na cas di famia 
Angela, Savaneta 256-D cu un Santo 
Sacrificio di Misa. Pastoor lo cana cu 


Santisimo durante e Caminda di Luz. 

Esnan cu tin e buki di Caminda di 
Luz, version cortico 2 por fabor bin 
cu esaki. 

Tambe bin cu un lanterna of flashlight. 
Tur hende ta bonbini. 

Parlamentario fraccion di MEP, Setty Christiaans-Yarzagaray 

Gobierno a presenta un maneho responsabel 
teniendo na cuenta cu grupo vulnerabel 



PARLAMENTO ta preparando pa Presupuesto 2018 
cu a cuminsa trata ayera. Parlamentario Setty Christiaans- 
Yarzagaray ta duna di conoce cu Parlamentarionan di fraccion 
di MEP desde cu e documento di Presupuesto 2018 a yega 
Parlamento, nan ta studiando esaki tur dia. 

Cada Gobierno, momento cu e ta goberna, ta formula su plan 
di maneho pa un pais, cu ta normal tambe. 

Diferente na con AVP a hiba su maneho di inverti den 
infrastructura, Gobierno di MEP awor ta dicidi con e ta 
pensa ta mihor pa dirigi pais Aruba teniendo e hende central. 

Den e documentonan di presupuesto ta inclui e FEM 
(Financial Economic Memorandum) cu ta indica den cua aña 
pais Aruba lo yega na un surplus atrobe, cu ta na 2021. 

Lo mester a yega na un presupuesto balansa awo caba, 
sinembargo esaki no a pasa pa motibo di un mal maneho 
financiero di Gobierno anterior ademas di no a entrega 
cifranan corecto. 

“No por tin un presupuesto balansa basa riba informacionnan 
cu no ta cuadra cu realidad. Gobierno anterior a hiba un 
maneho iresponsabel na unda ta dicidi di keda sin paga SVb 
y AZV of APFA pa mustra cu ta cumpli cu norma. Hasta 
a pasa un ley pa un kweitschelding di 102 miyon florin 
di placa cu Gobierno tabata debe SVB”. 

Den e raport di FEM, cu ta obtenibel publicamente, 
ta mustra e caminda cu Gobierno alci ta bay hiba 
pa sanea finansa publico, presentando cifranan real 
con e debe actual ta y cu na aña 2021 lo yega na 
un surplus. 

Segun Parlamentario, Setty Christiaans-Yarzagaray 
ta logico teniendo na cuenta cu e debe di nos pais ta 
un debe astronomico, interes pa paga y finansa 
di pais cu den un aña e Gobierno actual lo 
no por sanea e situacion cu Gobierno di 
AVP a hinca nos pais aden den 8 aña 

Segun e Parlamentario, oposicion 
a hiba e pensamento cu ora MEP 
drenta gobernacion, lo bay masacra 
e pueblo sabiendo cu MEP semper 
a hiba un maneho pa sanea e 
situacion financiero economico 
di Aruba despues cu AVP ta daña 
tur cos atrobe dor di maneha 
con cu ta. 

Presupuesto 2018 hustamente 
ta purba rectifica algun cos 
cu a bay robes den pasado y 
logicamente awo CFT, cu no 
tin distinction entre color 
politico, ta bisa cu pa tanto 
tempo a wak cosnan bay fout y 


awo ta yega e momento pa hacie bon. 

Y esaki ta loke Gobierno actual lo haci tambe tumando su 
responsabilidad pa haci’e di e forma corecto. 

Lamentablemente, p’e recuperacion y pa un finansa publico 
mas balansa, esald tin un introduccion di un crisisheffing, 
pero na mesun momento ta tene cuenta cu pueblo. E ser 
humano ta wordo poni central y ta tene na cuenta e gruponan 
vulnerabel den nos comunidad debidamente balansando e 
efecto cu e crisisheffing lo tin riba nan. 

E.o., mester tin espacio pa baha prijs di awa y coriente y 
prima di AZV lo baha di 10.5% pa 6.5% pa pensionadonan. 

Otro posibilidadnan cu Gobierno ta trahando riba dje ta 
pa reduci/elimina belasting pa grupo di pensionadonan. 
Reparatietoeslag lo wordo aumenta p’esnan cu ta cobra un 
solo pensioen y ta cay den e drempel di pobresa. 

E Parlamentario ta bisa cu den e “herstel pad” no mester wak 
e parti negativo solamente di un crisisheffing si no cu lo bay 
na tene cuenta cu e ser humano mas vunerabel dor di brinda 
nan un poco mas espacio pa resta mas placa den nan cartera. 

A1 contrario n’e maneho di Gobierno di AVP cu 
a concentra mas tanto riba infrastructura 
cu na final di dia no a trece progreso p’e 
ser humano y hasta problemanan social 
no a haya e debido atencion y a escala 
tremendamente den e ultimo añanan. 

Parlamentario Setty Christiaans- 
Yarzagaray a enfatisa cu por a tuma 
nota cu Gobierno actual a dicici di 
goberna na un manera responsabel 
pa sanea y maneha finansa publico 
na un forma realistico y optimal 
na mes momento teniendo 
na cuenta e aspecto di 
bienestar y desaroyo di 
e ser humano. 

Caribbecm Palm Village ta celebra 
premionan di e prome trimester di 2018 

E ceremonia trimesteral di 
premiacion na Caribbean Palm 
Village Resort ta un evento hopi 
gusta, y a wordo dirigi pa e Gerente 
General interino Astrid Muller y 
su ekipo ehecutivo. E ambiente 
semper ta uno festivo ya cu e 
asociadonan ta wordo reconoci 
pa nan prestacionnan excepcional 
den nan departamento y pa hasi 
un esfuerso extra, cu storianan 
extraordinario di iniciativa y 
creatividad. 



E nominadonan pa e prome 
trimester di 2018 tabata e hardinero 

Hyacintho Henriquez, cu ta un miembro di e departamento 
di Maintenance, Gregoria Burgos di Housekeeping y Rashida 
Gomez di Front Deslc. Gregory Sanchez, un supervisor di 
Maintenance a bai cu e premio maximo. Gregory, cu tin basta 
aña caba ta traha pa e hotel, ta un profesional dedica, cu ta 
supervisa tur reparacion y na un manera experto ta hasi su 
trabao di hefe di departamento. 

Tur esunnan cu a bai e extra mile pa sirbi e hotel y su 
empleadonan tabata Rosalba Ras, Accounting, Gregory 
Sanchez, Maintenance, miembronan di Housekeeping 
Hernando Ospino, Alfredo Sotillo, Henrica Tromp, Gregoria 
Burgos, Gilberto Spataro, y Anarella Pineyro, driver Patrick 
Arends, Front Desk Agent Evelyne Boekhoudt y ehecutiva di 
Reservations Marilina Kuiperi. 



Riba potret por aprecia e ceremonia di entregamento di 
premio na e hotel, un ora agradabel cu snacks y coi bebe. 

E evento trimestral a continua cu enfoke riba diabetes y 
prevencion di e enfermedad, cu un profesional di ImSan di 
centro medico na San Nicolas, cu a duna un presentacion 
interesante y informativo. 

Pa e aña Kiwanistico 2018-201 9 

Kiwanis Cirde K of Colegio EPI a instala directiva y conseheronan nobo 



Kiwanis Circle Kof EPI 
ta consisti di e siguiente 
directornan; Shilline 
Johnson, Ronan van 
Putten, Gershwin 
Chundro, Brittany 
Trinidad presidente 
saliente, Kimberly 
Geerman tesorero, 
Ragnield Penja 

secretaria, Nathan 
Tromp vice presidente 
y Jonovan Wernet 
presidente. Despues 
di e ceremonia 
di instalacion 

Vice Governor, Sr. 
Spellen, a instala 
e conseheronan di 
Kiwanis Club of 
Aruba cu tin e tarea 
pa guia y yuda e 
muchanan durante 
e aña Kiwanistico 
2018 -2019, esta 

Distinguished Past 


President sra. Aurora 
Dijkhoff y vice 
presidente sra. Tessely 
Koolman- Ranis. 

Kiwanis Circle K of 
EPI ta un sponsor 
leadership program cu 
ta ser patrocina y ta 
bou guia di Kiwanis 
Club of Aruba. E meta 
di e club ta promove, 
siña y stimula 
hobennan di un edad 
hoben e importancia 
di duna bek na nos 
comunidad y esunnan 
den mas necesidad. 
Aparte di e trabou 
como boluntario, 
Kiwanis Club of Aruba 
tin riba e programa 
tambe; seminario- y 
workshop pa asina 
ekipa e miembronan 
bira lidernan den nos 


comunidad ya caba 
desde un edad hoben. 

Entre e invitadonan 
special tabatin e placer 
di comparti e momento 
aki cu Lieutenant 
Governor sr. Giantonio 
Muller, presidente 
di Kiwanis Club of 
Palm Beach sr. Ted 
Johnson, presidente 
di Kiwanis Club of 
Young Professionals 


sr. Randy Croes, vice 
presidente di Circle K 
Universidad di Aruba y 
alabes “Distinguished 
Lieutenant Governor” 
Ethan Muller, 

presidente di Builders 
Club Colegio San 
Antonio John Bedoya 
y vice presidente di 
Kiwanis Club of Aruba 
alabes Division 26 
Chair PR srta. Edalitza 
Weller. 


,-v \ bMcaÉntca 

Nos e-mail: 

noticia@awemainta.com 

Tel: 583-1400 
Fax: 583-1444 


DIASABRA ultimo 
den un ceremonia 
special na e Clubhouse 
di Kiwanis Club of 
Palm Beach, Kiwanis 
Circle IC of EPI a tuma 
despedida di e directiva 
saliente. Despues cu 
e presidente saliente 
Brittany Trinidad a 
habri oficialmente e 
anochi, a sigui cu e 
parti protocolario cu 
e himno di Aruba. 
Siguientemente 
Gershwin Chundro 
a lesa e invocacion y 
Brittany Trinidad e 
obhetivonan di Circle 
Key International 
hunto cu e club 
completo. 

Pa instala e directiva 
nobo mester a tuma 
despedida prome di 
e directiva anterior 
y e prome discurso 
di e anochi a wordo 
presenta pa Brittany 
Trinidad presidente 
saliente cu a elabora 
riba e dos añanan cu la 
fungi como presidente 
y tur e proyecto-, 
donacion- y e logronan 
cu a ser realisa pa e 
comunidad di Aruba 
manera entre otro: 
“Dog & Car wash”, 
“Dog & Funwalk”, 
“Easter event at 
Sonrisa” y “Interclubs 
Battle”. Alabes gradici 
e directiva saliente y 
pa nan dedicacion y e 
trabou realisa. 

E instalacion di 
e directiva nobo 
a ser efectua pa 
“Vice Governor” di 
District 26 Kiwanis 
International Sr. 

Robert “Bob” Spellen. 
E directiva nobo di 

Parlamentario Robert Candelaria di AVP: 

Minister di Husticia no a contesta mayoria pregunta 



E reunion publico di Parlamento pa atende presupuesto 
2018 di Gobierno di Aruba a inicia diahuebs cu 3 Minis- 
ter presente. Parlamentario di Fraccion AVP, Robert Can- 
delaria, a haci diferente pregunta specifico na Minister di 
Husticia, mr. Andin Biklcer. 

P’e Parlamentario e momento aki tabata uno importante 
pasobra no solamente a trata e presupuesto di Aruba, 
pero tambe e manera con Parlamento ta trata e presu- 
puesto. Tabatin un publico grandi den tribuna, cu ta algo 
bon, pero di otro banda tabatin hopi strobamento. Ta 
importante pa Parlamentarionan trata presupuesto cu re- 
spet y trat’e completo. 

Mester tene cuenta cu loke nan a palabra aworaki ta im- 
portante pa henter e aña, asina Parlamentario Cande- 
laria a señala. Husticia mescos cu departamentonan di 
social of asuntonan social ta problemanan cu den ultimo 
tempo ta centro di atencion den comunidad. 


Esaki ta pone cu Parlamento no por trata esaki lihe, no 
por trat’e riba-riba pero mester ta critico den dje. 

Na final di dia ora cu presupuesto pasa Parlamento, no 
por yam’e bek y cambia esaki. ‘Aworaki ta e momento 
pa deal cun’e”, el a indica. Parlamentario Candelaria a 
haci diferente pregunta critico, cual ta preguntanan cu el 
a spera di ricibi contesta. 

E ta lamenta cu casi niun di su preguntanan cu el a man- 
da por escrito no a bin bek cu contesta. Esaki a pone cu 
el a ripiti algun di nan y ta en espera cu Minister por 
duna contesta pa asina nan por reacciona bek. 

E reunion ta bayendo den bon direccion y cu tur Parla- 
mentario lo sigui mira esaki den un manera critico, haci 
preguntanan critico constructivo. Na final di dia Parla- 
mentarionan no ta haci esaki pa nan mes, pero p’e comu- 
nidad di Aruba. 

Parlamentario Alan Howell 

Tur area di husticia tin un rol primordial pa Fraccion di POR 



PARLAMENTARIO Alan Howell durante prome 
ronda di tratamento di presupuesto 2018 diahuebs 
mainta a duna hopi importancia na e aspecto di Hus- 
ticia. E1 a enfoca hopi riba e parti di combatimento di 
criminalidad, mientras cu a presenta mocionnan pa me- 
hora y agilisa algun proceso manera ta otorgamento di 
rijbewijs. Tambe el a bisa cu e iniciativa di ley pa bin cu 
castigonan minimo pa esnan cu ta comete atraco, abuso 
di mucha y abuso sexual ta practicamente cla. “Asina aki 
nos ta bay combati criminalidad na Aruba, asina alci nos 
ta bay planta respet na Aruba”, Parlamentario di POR a 
duna di conoce. 

Tambe Alan Howell a bisa cla y raspa cu tin un Minister 
di Husticia cu ta cla pa yuda, pero cu e so no por hacie 
y pesey Parlamento tey pa sostene den su esfuerso pa 
combati criminalidad y trece trankilidad bek den nos co- 
munidad. 

Atendiendo e parti di deporte el a bisa cu “deporte a 
sangra te muri alci na Aruba” y esey no ta solamente e 
sentimento di Alan Howell, pero di hopi den nos comu- 
nidad. Awo cu a bin cambio di Minister y Aruba a haya 
un persona cu si tin curason pa Deporte, ya caba por sinti 
e cambio. POR ta content cu esaki, pero kier mas cambio 
positivo ainda. Parlamentario di POR a bisa cu Minister 
por conta 100% cu Fraccion di POR pa cualkier decision 
cu e tuma na bienstar di deporte pasobra manera e dicho 
ta bisa, ‘un deportista mas ta un criminal menos’. 


Otro mocion cu Parlamentario Alan Howell a entrega 
durante tratamento di presupuesto ta uno cu a haya e 
nomber di ‘Gevarenpremie’. E ta un muestra di sosten y 
gratitud pa tur esnan cu ta pone nan bida na peliger re- 
alisando nan trabou, manera ta polis, brandweer, douane 
recherche, personal di KIAy personal di CEA cu ta traha 
na KIA. E1 a pidi gobierno pa sondea e posiblidad pa du- 
nanan un premie riba nan salario pa luna. 

Igualmente a entrega otro mocionnan cu a conta cu sos- 
ten di coalicion, mescos cu esunnan ya caba menciona. 
Uno ta trata riba e posibilidad pa esnan cu a sinta un 
castigo di por lo menos dos aña y cu a demostra un bon 
conducta durante nan castigo por haya un documento cu 
ta demostra nan bon conducta, pa por solicita y bin na 
remarke pa haya trabou den areanan predetermina. 

E otro mocion ta urgi gobierno pa mira e posibilidadnan 
pa recluta mas polis y promove entre nos hobennan e 
estudio pa bira polis y asina amplia nos Cuerpo Policial 
logrando e meta di tin mas polis riba caya, esaki a pesar 
di e situacion precario di noso finansas publico laga atras 
pa gobierno anterior. 

Parlamentario Alan Howell ta spera cu e mocionnan aki 
por conta cu e sosten tambe di oposicion pasobra ta trata 
di aspectonan positivo pa nos pais. E ta considera cu a 
yega ora pa pone un fin na e politica partidista den Par- 
lamento y tur 21 miembro mira den un solo direccion: 
Bienestar di Aruba y nos hendenan. 

Parlamentario Sue-Ann Ras durante tratamento presupuesto: 

## No por warda cu introduccion di dokter 
di confianza pa plan di crisis social ## 



GOBIERNO a opta pa introduci e 
aspecto di dokter di confianza (ver- 
trouwensarts) den fase dos di e crisis 
plan anuncia. Parlamentario Sue-Ann 
Ras sinembargo durante su diserta- 
cion diahuebs den Parlamento, du- 
rante tratamento di presupuesto, a 
mustra cu e aspecto ey no por warda. 
A presenta te hasta un mocion, unda 
cu Ras ta urgi Gobierno pa inclui e 
dokter di confiansa den e fase 1 y 
mester haya su atencion di biaha, pa 
niun famia, mucho menos mucha, 
ripiti e storia tragico di e 2 angeli- 
tonan, ya cu tin 100 famia registra, 
cu tambe ta cay den e codigo di linea 
cora di risico. 

GRITO PA AUMENTO 

Segun Sue Ras, aunlce e ta mira con 
algun Parlamentario ta sali grita y 
cuestiona tocante e aumento di pre- 
supuesto di Minister di Asuntonan 
Social y Labor, nan ta lubida cu dor 
di nan propio crisis di actitud y serie- 
dad di duna contenido na nan lema 
di: 


‘Un miho calidad di bida’, a opta pa 
sigui nan lider ciegamente den su 
aventuranan descabeya. 

REALIDAD DRASTICO 

Awendia nos ta confronta cu e drasti- 
co realidad di crisis social, bon scon- 
di den lachi, mescos cu e cuantioso 
proyectonan bunita slcirbi di e min- 
isterio aki. 

“Y analizando tur e datonan cu nos 
a haya for di diferente instancia so- 
cial, mi ta lceda enfatisa cu mester in- 
verti y duna tur atencion necesario 
na henter e Ministerio di Asuntonan 
Social”, 

Sue Ann Ras a sigui bisa. 

FIESTA vs VIOLENCIA 

E Parlamentario a mustra cu loke ta 
alarmante ta, cu den transcurso di 4 
aña, mientras e ex mandatario taba- 
ta biaha y fiesta, mas di 400 hende 
muhe a acudi na Fundacion Hende 
Muhe Den dificultad pa maltrato/ 
violencia domestico. 

“Agrega riba esey, mas di 70 hende 
muhe compaña pa nan yiunan mes- 
ter a haya shelter, paso nan tabata 
den peliger cu nan bida y mayoria ta 
bin di un famia casa y di Aruba” e 
Parlamentario di MEP a sigui bisa. 
Den 4 aña, un averahe di 300 caso di 
abuso di mucha a drenta via hospital 
y ta registra. 

MUCHO MELDING 

Pero segun Sue Ann Ras, e crisis so- 
cial no ta stop eynan. E1 a mustra 
durante su disertacion, cu den 4 aña, 


tin un promedio di 900 melding, cu 
a drenta na Bureau Sostenemi y e ex 
Minister y henter su Gobierno a opta 
pa no duna mas subsidio y apoyo na 
dicho fundacion y hopi fundacion 
mas. 

Y finalmente e logro den 4 aña ta 
yega na un sinfin di diferente caso 
social na Departamento di Asunto 
Social, unda cu dado momento, e 
departamento no tabata sa mes mas 
con pa sigui funciona y con pa ataca 
y atende tur e problemanan cu taba- 
ta presenta na nan porta riba un base 
diario. 

E ex Minister den 4 aña a bishita e 
departamento solamente 1 biaha y 
a dicidi di pone un stop na personal 
profesional y pone su discipelnan y 
kita subsidio di nan, pa hinca den 
otro post di fiesta, pa p.e. e famoso 
apertura di brug. 

PROBLEMA SOCIAL 

E problemanan social no ta algo cu 
a bin den e 4 lunanan aki, ni sikiera 
den e ultimo aña. “Mas bien ta un 
acumulacion di hopi aña di negligen- 
cia, falta di atencion y seriedad, falta 
di vision y bon maneho structura den 
tur e departamentonan social y fun- 
dacion pa pone e ser humano central. 
Gobierno ta refleha e alma di su pueb- 
lo. Pero a opta pa fomenta e actitud y 
mentalidad di ‘no ta worry cu nada y 
no ta importa loke pasa cu otro. 

Nos problemanan social principal no 
t’e causanan di nos decadencia. Ta 
un refleho! ”, Sue Ann Ras a finalisa 
bisando. 

Fraccion di MEP ta bon prepara pa atende e 
reunionnan di presupuesto 2018 di pais Aruba 



DESPUES cu Gabinete Milce Eman den nan negligen- 
cia pa entrega e presupuesto 2018 na tempo na Parla- 
mento, esta dia 1 di September 2017 y cual hecho tabata 
e motibo tambe cu mester a warda te ora cu e gobierno 
nobo di Gabinete Wever-Croes sinta pa cumpli cu e tarea 
aki, porfin ta asina leu cu e siman aki e presupeusto 2018 
lo ser trata den Parlamento. 

Fraccion di MEP, un fraccion di cual practicamente tur 
su miembronan ta nobo den e encargo aki, for di ini- 
cio caba a tuma henter e procedura pa trata presupuesto 
2018 hopi na serio y den cuadro di esaki a haci un gran 
cantidad di pregunta, alrededor di 2000 pregunta na e 
ministernan di Gabinete Wever-Croes y cu esaki frac- 
cion di MEP a demostra tambe di ta para critico den 
nan rol di controla gobierno manera nos constitucion ta 
prescribi. E preguntanan cu a ser haci tabata hopi alcaso 
y conciso y semper teniendo na cuenta e bienestar di nos 
conciudadanonan. 


Tur e miembronan di fraccion di MEP a traha hopi duro, 
tanto den siman como den fin di siman, pa scrutina e 
presupuesto den forma eficiente, mirando e hecho cu e 
preguntanan mester a ser entrega na tempo na gobierno 
y p’asina presupuesto 2018 por a sigui su trayectoria, te- 
niendo na cuenta cu e presupuesto mester haya su apro- 
bacion prome cu fin di april 2018. 

Awor ta asina leu cu diahuebs 19 di april a inicia cu e 
tratamento di e presupuesto den sala di arlamento. Por 
cierto como 8 luna laat y esaki danlci na e negligencia y 
falta di seriedad politico di e gobierno anterior cu no kier 
a carga nan responsabilidad pa cu e ley di mas impor- 
tante, esta e Budgetrecht. Pa e reunion di Parlamento di 
e siman ald y otro siman, henter fraccion di MEP ta hopi 
bon prepara y tur miembro di fraccion cu nan respectivo 
experticionan lo sa di hiba un bon debate, eficiente y 
profesional manera cu pueblo ta spera di su parlamenta- 
rionan. 

Parlamentario Edgard Vrolijk di MEP: 

"E area di deporte a ser laga na 
caya pa e ultimo 8 añanan debi 
na un maneho deficiente" 


DIAHUEBS nos a cuminsa cu tratamento di presu- 
puesto 2018. Mi persona a dirigi mi mes riba e area di de- 
porte. Un area cu a ser laga na caya pa e ultimo 8 añanan 
debi na un maneho deficiente. Dos minister cu a hiba un 
maneho deportivo incidental unda cu solamente esnan 
cu ta di mesun signatura ta haya of tin di tuma e ayudo 
aki a cambio di sr. Eman haci su show. Un gobierno cu a 
dedica na malgasta placa den sponser equiponan di de- 
porte di otro pais manera e equipo di Sparta Rotterdam, 
mientras cu e infrastructura deportivo a lceda bay atras 
y unda awendia tur caminda bo pasa bo por wak den ki 
mal estado nos terenonan deportivo y nos stadionnan 
con mal teni nan ta. 

Mehora infrastructura deportivo 

Mas tristo ta cu bo tin un fundacion Lotto pa Deporte 
cu tin placa di nos deportistanan como rehen pa nan 
beneficio personal mientras equiponan deportivo ta ca- 
rece di material y unda cu cada entrenador tin di saca di 
nan saco p’asina nos hobenanan por sigui haci deporte. 
Mi enfoke tabata pa Minister inventarisa y bin cu un 
maneho planifica unda cu por mehora e infrastructura 
deportivo. Y sigur como ehempel mi a duna Minister cu 
nos companianan estatal por yuda cu mehoracion di esa- 
ki. Pakico mi ta bisa esaki? Si por a strica placa di Utili- 
ties pa Green Conference y pa deskundig advies y no a 
crea ningun cupo di trabao, por a dedica esaki na deporte 
y nos hobennan. 

Malgastamento placa di pueblo 

Un lista di placa benta afo: Phillips $2.599.119 
(4.739,234), Reapertura Valero 529.330, A1 Gore, Rich- 
ard Branson, Jose Maria Fiquera (3 miyon), Deskundig 
advies 12.170,170, Wubbo Oclcels 600.000, Paxi y Tera 
Group 700.000, WEB: 75.000 pa Green Conference cu 
ta suma 21.813,734. 



Sin conta ainda tur huur y tambe pago di hotel pa or- 
ganisa esaki y sigur sin conta cu Horizon Consultancy 
1,2 miyon florin pa sr. Richard Arends cu ta suma mas o 
menos den total 23 miyon florin, Y si por haya tur otro 
gastonan envolvi den esaki, mi ta lcere cu esalci lo surpasa 
30 miyon florin. Si nos por a usa e suma aki awendia, 
tur veld rond Aruba lo ta di 5 strea cu luznan LED pa 
yuda cu rebaho di coriente y cu turf y sin conta cuanto 
parkenan recreativo por a traha cu esaki sin conta mas 
proyectonan deportivo pa nos hobennan y drecha e in- 
frastructura deportivo di scolnan. 

Ta di lamenta cu a haci mal uso di fondonan di pueblo pa 
por beneficia un grupo di amigonan cu a bira miyonario 
y awendia nos ta hinca cu un crisisheffing mientras lam- 
entablemente nos hobennan y nos deportistanan a sali 
esnan mas perhudica. 

Parlamentario Edgard Vrolijk di 
MEP a entrega 3 mocion di cual dos 
ta regarda deporte y uno social 



DURANTE e reunion di Parlamento, mi persona como 
parlamentario a entrega 3 mocion di cual dos ta regarda 
deporte y uno social. 

E dos mocionnan deportivo ta pidi minister pa cuminsa 
di inmediato cu inventarisacion di infrastructuranan de- 
portivo y escolar, traha un plan concreto, aloca fondo pa 
mehora esalci y tambe tene cuenta cu esnan cu falta di 
infrastructura pa por haya ayudo tambe. 

Alaves a pone enfasis pa converti Colony y Malmok den 
un sportzone unda cu esnan cu ta haci uso di e zona alci 
entre 4 y 7’or di anochi ta ser protegi. Tambe mi a pidi 
Minister pa regla e fietsstrook den ley pa asina por pro- 
tega esnan di ciclismo. 

Mi persona kier pa e pueblo por ta mas consciente y duna 
ciclismo pero tambe esnan cu ta haci movecion sano nan 
lugar y nan proteccion. 


Social 

Den comunidad tin dos grupo di persona cu limitacion 
cu no ta haya bijstand of no ta haya lo husto. E grupo 
aki ta esnan cu limitacion permanente cu ta bay lceda 
cerca por ehempel un mayor cu ta cobra pensioen. No 
por haya bijstand pa e personanan cu limitacion perma- 
nente y tambe esnan cu tin bijstand y ora nan yiu bira 
mayor di edad y haya trabao ta perde esaki. Tambe bo 
tin e grupo cu limitacion temporario cu no por ser aloca 
den sector laboral. Pa cu esaki a traha un mocion pa nan 
investiga e grupo aki y busca un solucion y alaves cam- 
bia e Landsbesluit Bijstandsverlening AB1988 no 88 y 
alaves reinforsa Trampolin pa por sigui aloca esnan cu 
limitacion temporal den sector laboral. 

Asina nos ta sigui haci nos trabao na un nivel halto na 
bienestar di nos pueblo y sigur na bienestar di nos depor- 
tistanan y esnan cu mester di ayudo den nos sociedad. 

Mercado Santa Rosa hunto cu 
celebracionan di Dia di Tera 



DEPARTAMENT O di Agricultura, Cria y Pesca Santa 
Rosa ta den ful preparacion pa loke ta Mercado Santa Rosa 
dia 29 di april proximo. 

E biaha aki e ta wordo combina cu celebracion di Dia di Tera. 
Manera anual, entre esaki ta un custumber cu nos ta celebra 
esaki na Santa Rosa. 

Fecha oficial di Dia di Tera ta wordo celebra anualmente riba 
22 di april mundialmente. 

Di parti di Santa Rosa nos ta trata na mantene celebracion 
aki mas parti den fin di luna di april manera t’e caso awor di 
e fin di luna aki. Esaki logicamente ta wordo combina tambe 
cu un “Opendag” p’asina nos bishitantenan por ta mas con- 
ciente di e importancia di e dia aki. 

Nos ta cuminsa for di mainta 9’or y ta sigui te cu atardi 3’or. 
Manera semper cu e ambiente cu nos di Santa Rosa so por 
ofrecebo. 

Na momento cu bo bishita nos mercado riba e dia aki ta un 
sin fin di productonan local lo tin na bo disponiblidad y na 



prijsnan di famia y sigur lo pas den bo cartera. Productonan 
manera remedinan di tera traha na cas. Mas otro produc- 
tonan pa cabey, cutis pa mante nan limpi y sano. 

Mas di nos productonan local lo bo haya manera Jam di 
Casho, Papaya y bon di esald ta cu tin di e productonan aki ta 
cu sucu y otro sin suco specialmente p’esnan cu ta diabetico. 

Liquornan traha na Aruba mes pa mannan di nos hende lo- 
cal. Sabornan cu lo bay tin ta Mango y Casho. Matanan di 
fruta y ornamental sigur lo tin pa abo por pasa y aprecia y dia 
biaha cumpra esun dibo preferencia aki mes na Santa Rosa. 
Cuminda Crioyo cu nunca por falta durante di nos merca- 
donan. Nos ta papiando aki di Cabrito Stoba, Sopi Carni, 
Comcomber Stoba asina nos por sigui menciaona. 

Un si fin di cumindanan apetitoso cu abo mester ta den nos 
mercado p’asina saboria un di e platonan aki. 

Cumindanan vegetariano ta na bo alcanse den nos mercado. 

Actividad pa nos muchanan no por falta. Sea bo ta bishita 
nos “Cunuco Chabelito” y laga e muchanan admira nos beti- 
anan, mientras mayornan ta bishita nos mercado. Tambe lo 
bay tin “Dino Jump”, Trampolin pa e muchanan. 

Ambiente musical ta cuminsa for di 9’or cu musica di Caha 
di Orgel di nos amigo Nelson Sprolc. Sigui merdia cu recono- 
cimento na nos ‘Amigonan di Santa Rosa” y nos ta finalisa 
parti atardi cu Grupo di Betico. 

Bo ta keda cordialmente invita p’e celebracion grandi aki di 
nos Mercado Santa Rosa hunto cu celebracion di Dia di Tera 
aki mes na Santa Rosa. 

Laga e fiesta di Bacardi Piña Colada 
cuminsa na Hilton Aruba Caribbean Resort & Casino 



U li .h-HI 




E COCKTAIL mas popular di vakantie den Caribe, cu a wordo inventa na Puerto 
Rico den añanan 50 of 60, sin duda ta e Piña Colada, traha cu rum, crema di coco 
of lechi di coco y juice di anasa. E cocktail iconico recientemente a wordo refresca 
pa e mixologonan di Hilton conhuntamente cu Bacardi, y ta disponibel na varios 
propiedad di Hilton den Caribe pa un tempo limita. 

E deseo pa refina e Piña Colada original a duna como resultado tres version special 
contemporaneo. E Skinny Colada ta conta cu tur e sabor di e receta oiginal pero 
cu menos caloria. E Coco-Mango Colada ta agrega e sabor fresco y dushi di mango, 
mientras cu e Banana-Piña Colada ta e combinacion perfecto traha den e paraiso 
tropical. 

E Skinny Colada, traha cu Bacardi Limon Rum, Bacardi Gold y juice di anasa ta 
substitui e crema di coco cu awa di coco. E Coco-Mango Colada elabora cu Bacardi 
Superior Rum, Bacardi Limon, juice di anasa, crema di coco, heavy cream y un tiki 
juice di lamunchi, ta inclui un ingrediente special cu ta duna e bebida honor na su 
nomber, mango fresco corta chikito. E Banana Piña Colada ta rekeri Bacardi 
Superior Rum, Bacardi Gold Rum, juice di anasa, crema di coco, heavy 
cream, un bacoba y un tiki stropi di vanilia, e ta wordo bon mescla te ora 
cu e keda smooth. 

E tres cocktailnan ald ta disponibel na Gilligan’s Seafood Shack y 
Castaways Bar, cu ta situa cara pa lama banda di e piscina di e hotel. 

E bartendernan lo duna bida na e specialidad aki di Bacardi cada bes 
cu bo order uno. 

Deporte 


Competencia internacional Copa del Rey 
2018 den e deporte di weightlifting 




MANERA tradicion, 
mayoria di nos 
federacionnan di 

deporte ta celebra nan 
actividad deportivo 
rond di dianan di 
fiesta unda ta recorda 
fechanan natal 

importante. 

Dia 27 di di april 
proximo riba Dia di 
Rey, Aruba Amateur 
Weightlifting 
Association (AAWA) 
ta organisa e gran 
evento di Copa del 
Rey, un competencia 
di weightlifting 

Internacional, unda cu 
pa varios aña caba, nos 
isla ruman, Curacao ta 
bin participa. Ademas 
di e participacion di 
nos isla ruman, e ta un 
competencia □OPENQ, 
unda cu tur hende por 
participa. 

Banda di TNT GYM, 
cu ta e gym unda e 
federacion ta entrena 
su atletanan, varios 
box di Crossfit lo 
participa, contando 
manera semper cu un 
team grandi di Muscles 
and Lungs CrossFit, 
bou di e number ML 
Barbell Club, huntu 
cu Crossfit A297, 
CrossFit Gradum Y 
CrossFit Eximious 
462. E aña aki lo tin 
representantenan 
di un team nobo, 
conoci como Paradise 
Strength Aruba. 

Curacao Weight 

Lifting lo bin cu un 
team di hobennan, y 


asina completa e grupo 
grandi di atleta cu lo 
participa. Alrededor 
di 30 atleta lo competi 
riba e dia alci. 

Ademas di esaki, 
durante e luna di April, 
Aruba Weightlifting 
Association tin e honor 
di tin Neisi Dajomes 
di bishita pa un luna, 
unda cu e dama ald 
di Ecuador, cu ta 
campeon mundial 
hubenil den e categoria 
di -75kg, y a participa 
na Weganan Olimpico 


di Rio den 2016, lo 
ta presente hunto cu 
su entrenadornan di 
nivel internacional. 
Un momento asina 
ta mas cu bon bini pa 
nos propio atletanan 
local ya cu un atleta y 
entrenadornan di taya 
Mundial y Olimpico 
por mira nan talento y 
potencial. 

Ta invita pueblo pa bin 
apoya nos atletanan 
local, cuminsando 
11:00AM na 

Compleho Deportivo 


Frans Figaroa. Entrada 
ta gratis. Sigur lo tin 
bon ambiente, hunto 
cu un bon competencia 
unda cu e bataya pa e 
premio principal, lo ta 
uno fuerte! 

Stichting Sportsubsidie 
Aruba ta subsidia 
e competencia 

internacional Copa del 
Rey 2018 den e deporte 
di weightlifting. 

Cumprando weganan 
di Lotto, e Loteria 
di Aruba manera 


Catochi, 1-Off, Big 
4, Zodiac, Wega di 
Number Korsou, Lotto 
di Dia, Lotto 5, Mini 
Mega cu su Mega Plus 
y e diferente weganan 
di Raspa Y Gana 
bo ta contribui na 
deporte riba nos isla. 
Meta di e fundacion 
ta pa organisa loteria, 
cambia bida di su 
hungadonan y na 
mes momento inverti 
den deporte local pa 
medio di donacionnan 
na e Stichting 
Sportsubsidie Aruba. 

Lotto ta felicita tur nos atletanan den Premio Excelencia den Deporte 2017 


DIASABRA anochi den e ballroom di 
Aruba Marriot Hotel &Stellaris Casino, 
Ministerio di Deporte hunto cu su 
stakeholdersnan a tene e di 15 edicion 
di e prestigioso evento di gala, Premio 
Excelencia den Deporte. Pa di 15 aña a 



honra nos atletanan cu a destaca den e 
aña deportivo cu a transcuri. Den un 
sala completamente yena cu atletanan 
y nan famia, dirigentenan como tambe 
invitadonan di honor a hasi entrega 
di e premionan maximo na esnan cu 
a sobresali den e aña deportivo 2017. 
Premio Excelencia den Deporte ta 
sirbi como un muestra di gratitud, 
reconocimento, y estimulo na esnan cu 
a destaca den mundo di deporte. 

Lotto, e loteria di Aruba pa medio 
di Stichting Sportsubsidie Aruba ta 
subsidia mayoria di nos actividadnan 
deportivo den cual nos federacionnan 
y nan atletanan ta envolvi, esaki na 
nivel local y internacional. Lotto y 
St. Sportsubsidie Aruba ta masha 
orguyoso di cada un di e atletanan cu 
a wordo nomina na e anochi al<d, tur 
atleta nomina ta un ganador e anochi 
aki. 

Pa e motibo aki tambe Lotto y Stichting 
Sportsubsidie Aruba kier a felicita tur 
atleta cu a wordo nomina den e Premio 
Excelencia den Deporte, tur merece di a 
wordo honra den un anochi cu a wordo 
dedica specialmente na nan. Un pabien 
super special ta bay na e dos atletanan 
femenino Thashaina Seraus y Linda 




Smith kendenan a sali e atletanan di 
aña 2017, dos berdadero modelonan 
ehemplar pa otro hobennan. Esaki sin 
duda ta un otro muestra cu nos hende 
muhenan ta destaca den tur forma. Un 
pabien na e organisadornan di e evento, 
na e comision di huradonan cu tabata 
tin e tarea dificil di scoge e ganadonan 
na e anochi aki. 











































































40 


AWEMainta 


Diabierna, 1 December2017 

|R- 



Lotto ta felicita Chiara Petrocchi cu logra keda na di 5 lugar 
den e mundial di taekwondo na Hammamet, Tunesia 


DESPUES di a 

permanece pa casi un 
luna den exterior e 
hoben atleta Chiara 
Petrocchi a regresa su 
isla. 

E atleta Petrocchi 
pa dos siman largo a 
hiba un preparacion 
intensivo pa cu su 
clasificacion Olimpico 
hubenil y e mundial 
na Spaña bou guia di 
Jesus Tortosa kende a 
guia nos atleta elite 
Monica Pimentel na 
Rio 2016. 

Despues hunto cu 
coach Teo Rodriguez a 
biaha pa Tunesia unda 
ambos competencia 
a tuma lugar. Den 
tur dos competencia, 
Chiara a laga Aruba 
su nomber graba 
mirando cu tur atleta y 
coachnan di otro pais a 



felicite pa su tremendo 
prestacion. Mester 
bisa cu hasta Chiara a 
haya un invitacion pa 
bringa na Canada. 

Den e mundial di 


taekwondo, Chiara 
Petrocchi ta habri 
e torneo ganando 
su prome pelea na 
Tunesia. E atleta 
prospecto di Aruba 
ta gana Ngalobo di 


Republica Congo 25 - 
4. 

Despues Chiara ta 
sigui cu e racha di 
victoria unda e ta gana 
su di dos pelea contra 


di e number 6 clasifica 
esta Nehami di 
Suiza, den e siguiente 
ronda tambe e atleta 
prospecto di Aruba ta 
mira triunfa unda e ta 
derota Turkia. 

Den e ronda di ultimo 
ocho. Chaira Petrocchi 
ta cay venci 23-21 
contra di Vietnam cu a 
lo largo ta keda como e 
campeona y asina pone 
cu Chiara ta keda na di 
5 lugar di mundo den e 
mundial di taekwondo 
na Tunesia. 

Sin duda esaki ta un 
tremendo presentacion 
di e hoben atleta di 
Aruba. Nunca antes 
un atleta di taekwondo 
no a yega asina leu den 
un mundial. Pabien 
Chiara Petrocchi, 
Aruba ta super 
orguyoso dibo. 


.## 


## The Golden girls J 

den natashon durante e Carifta games teni ultimamente Esakinan ta nos futuro den natashon Tene nan ba bista 

Resultadonan di Baseball Clasico 40+ di siman 

Brazil Dental/Care Lucor ta kibra invicto di Spuiters 

Quality Chiropractic cu score di 4-1 


DIASABRA 14 april 2018 cu un publico bastante grandi 
a continua e campeonato Baseball Clasico 40+ den stadion 
Joe Laveist na San Nicolas. Den promer wega Brazil Dental 
Care/ Lucor den un tremendo wega ta gana di Spuiters 
Quality Chiropractic 4-1, 

Cual QC a estrena nan uniform nobis nobis, pero lastima no 
a bai cas cu un victoria. 

Mihor bateadornan di Brazil Dental Care/Lucor tabata 
Denisio Benders di 3-2, Ramfis Gomez y Alfonso Steenen di 
2-1 cada uno. 

Pa Spuiters Quality Chiropractic: Endel Kockdi 2-2, Wilfrido 
Kock 1-1, y Aldrick Loopstok di 3-2. 

Pitcher ganador tabata Patrick van Heyningen y Richard 
Flanegin a perde. 

Box score: R -H -E 

Spuiters QCP 18 2 

Brazil DC/Lucor 4 6 2 

Segundo wega di e diasabra aki tabata entre The New Arrivals 
Bombers cu ta sorprende e campeonnan Marlboro Burger 
King cu score di 3-2. 

Un final di pelicula cu 2 out, Pierre Richardson ta conecta 
hit roba 2da y 3ra y cu coredor na 3ra ta duna Simon base 
por bola. Cu coredornan na 3ra y 2da Franldin Danies ta 
saka un palo pa leftfield cu etiqueta di laga The New Arrivals 
Bombers den tereno pero e left fielder Wilmer Perez ta hasi 
un atrapada sensacional cu ta duna nan e Victoria. Asina 
tambe The New Arrivals Bombers a estrena cu broche di oro 
nan uniform nobo. 

Mihor bateadornan pa Marlboro Burger King tabata: Ivan 
Werleman 2-2 y Lenin Ashby di 2-1. 

Mihor bateadornan pa The New Arrivals Bombers: Israel 
Palencia 1-1. Omar Arias 2-1. 

Pitcher ganador: Amir Arias y Mitchel Marchena a perde. 
Box score: R -H -E 

Marlboro Burger King 2 4 2 

The New Arrivals Bomb 3 2 3 

Nos di tercer wega di diasabra tabata entre Ecotech Leftovers 
y Salo Park Destroyers cu a finalisa cu score di 14-0 na fabor 
di ECOTEC cual tambe a estrena cu broche di oro nan 
uniform nobis nobis. 

Mihor bateadornan pa Salo Park Destroyers. Rendy Curiel y 
Jose Piña di 1-1 cada uno. 

Pa Ecotech Leftovers Vincent Cham y Ryan Richardson di 
2-2- cada uno,y Joseph Everon di 3-2 y Reginaldo Emer di 
1 - 1 . 


Pitcher ganador a resulta Gregory Paulina y Alexander Paesch 
a perde. Asina ta cu 2 invicto a cai e siman alci y por spera 
mas invicto ca y den siguiente weekendnan. 

Box score: R -H -E 

Salo Park Destroyers 0 2 1 

ECOTEC Leftovers 14 12 0 



a corptfjlilbko 


Tel: 583-1400 Faib 583-1444 

Formashon di fishi di furadó den Sentro 
di Detenshon i Korekshon Kórsou 


WILLEMSTAD - Klientenan di 
Sentro di Detenshon i Korekshon 
Kórsou (SDKK) ku ta forma parti di e 
grupo ku ta siñando un fishi a pasa nan 
di dos periodo di eksámen ku élcsito. Ta 
trata aki di e fishi di fura stul. 

Durante e di dos periodo di e aña 
eskolar e ldientenan a siña diferente 
téknikanan di fura stul kual nan a sa 
di apliká esaldnan ku e resultado deseá. 
Riba e potrétnan nos por mira: banki 


nan grandi i child; puf i tambe stul 
kaminda e sia i lomba di e stul a haña 
su furu nobo. 

Di e forma aki Sentro di Detenshon 
i Korekshon Kórsou ta sigui 
kontribui internamente den e parti di 
resosialisashon di nos ldientenan dor 
di formanan ku un fishi i asina brinda 
e ldientenan e oportunidat di por 
funshoná optimal 
bék den nos komunidat. 


AW 

Tel: 58S 

Mamta 

& Ibko 

M400 FaX: 503-1444 









çtfwterd 


Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Lagrima y flornan por seca 
su recuerdonan y tur loke e la 
hasi y significa pa nos lo keda 
graba pa semper den nos mente y curason. 

"Cerca Dios so mi alma ta na pas, 
ta di dj'E mi salbacion ta bini" 
Salmo62:1 


Cu inmenso tristeza na nos curazon 
nos ta participa fayecimento di: 



Ciro Emmanuel Tromp 

*30-07-1957- +18-04-2018 

Acto di despedida/cremashon ta tuma 
lugar diabierna 20 di april 
na misa Sta. Anna na Noord 
di 2'or pa 4'or di atardi. 
Cremashon lo tuma lugar den seno familar 





ç^umal 



Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Señor ta mi wardador, 
mi'n tin falta di nada 
Den cunucu di yerba berde 
e ta ponemi sosega. 

E ta hibami na awa trankil, 
Pa mi bolbe haña forsa". 
Salmo: 23 


Conforme cu boluntad di Dios, 
nos ta anuncia fayecimento di: 



Johanna Christina Garcia 
Cordova van Claveren 


Mihor conoci como "Oma Jo", 
"Mama Gracia" 
*26-01-1921 -+17-04-2018 


Nos disculpa, despues di entiero no lo 
risibi bishita di condolencia na cas. 


Acto di entiero lo wordo anuncia despues 



Cumana 76 
/ i Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Mi ta stima Señor. E ta scucha mi suplicanan. 
E'la paga atencion, cada bez cu mi a invoc'E. 
Señor ta clemente y fiel, nos Dios, yen di 
compassion. 

Señor ta warda esnan cu ta debil. 

Mi tawata morto cansa, pero E'la salba mi. 
Awor mi ta calmo atrobe. 
Señortawata bon pami. 

Salmo 116 


Cu inmenso tristesa na nos curason nos 
ta participa fayecimento di: 



Magali Madeline Bermudes 

*12-04-1959-fl 7-04-2018 


Na nomber di su: 

Mayornan: tJudith y tHendrik 

Bermudes Maduro 

Su ruman nan: Soledad Bermudes 


John Jairo y Rosa Bermudes Senior 
Milangela Hernandez 

Su subrino nan: Edwin Tromp y Mireli' 

Werleman, Derrylaine 


Tantay omo nan: 


Prima mas serca: 
Su amiga nan: 


SoledadTromp, 

Shurandy, Yilkyana 
KimberlyTromp 
Valentina Bermudes 
Nicole Bermudes 
Jean Pierre Caballero 
Yurany'sCaballero 
tWilfrida (Baby) y tCapito 
loresy famia tEmilioy 
Guillermino Maduro y 
famia Joseline Maduro y 
famia 

Pilegia (Maria) y Adrian 
Engelhart y famia 
Florentina (Tina) 
Bermudesy famia 
tCandida Bermudesy 
famia 

Annie Bermudes 
Benjamin Dijkhoff y famia 
Gina Flores 

Jeanette Senior; Zulay 
Lopez; Auray Jorge 


Ta invita tur su prima y primo nan, iha nan, comer y 
comper nan ,colega nan di AAA, su ruman nan di 
Iglesiadi Emmanuel yconosirnan. 

Demasfamia: 

Bermudes, Maduro, Senior,Tromp, Flores, Hernan- 
dez, Engelhardt,Paula,Dijkhoff, Werleman,Thiel, 
Chin-a-loy, Croes, Chirino, Koolman,Mateo, Pablo, 
Schoppema, Salazar, Sanchez,Wout,Hypolite, Lacle 
Herera,Petit, Jeandor 

Ta invita tur demas famia, bisiñanan y conocirnan 
pa acto di entiero cu lo tuma lugar diasabra 21 di 
april 2018 na Aurora Funeral Home. E restonan 
mortal lo reposa for di 9'or pa 11 'or di mainta na 
Aurora Funeral Home. Despues lo sali pa Santana 
Central di Sabana Basora. 

Nos kier pidi disculpa si den nos tristesa nos por a 
lubida algun famia of conocir 
Nos ta lamenta cu despues di entiero nos no por 
risibi bishita di condolencia na cas. 

Tq varios dependensia di gobiernu a haña palu serka Ponton Festival 


Parlamentario a enfoká riba skandal di 
konsierto Ponton serka gobiernu 



WILLEMSTAD - E 

parlamentario Stephen 
Walroud a manda un 
kara pa minister Martina 
pa refresá su memoria 
ku e evento musikal 
‘Ponton Festival’ ku 
mester a tuma lugá riba 
5, 6 i 7 di Aprel 2018 
a keda kanselá kontra 
sorprendentemente i 
kontra tur ekspektativa 
1 dia promé ku e evento 
mester a kuminsá. Esaki 
ku tur konsekuensia 
pa hende lokal ku a 
kumpra karchi, artista 
ku ya tabata na Kórsou, 
turista ku a biaha bin 
Kórsou pa e evento, 
kompanianan ku a 
hasi preparashonnan 
pa brinda tur tipo di 
servisio etc etc. 

Ta kasi imposibel pa 
duna un rekuento 
kompleto di e daño ku e 
kanselashon di e evento 
aki a hasi na imágen di 
Kórsou. 

Sigur si konsiderá e 
esfuersonan i rekursonan 
ku den kurso di añanan 
a wórdu hinká di parti 
di CTB i CHATA den 
promoshon di Kórsou 
komo un destinashon 
turistiko ku eventonan 
di taya unda bo por ta 
sigur ku e evento ta 


tuma lugá i ta tuma lugá 
manera programá. 

E pregunta kardinal ta: 
por a preveni e debakel 
di e Ponton Festival 
unda a tacha kredibilidat 
di Kórsou? 

For di inisio ora a lansa 
e evento pa mundu 
tuma nota, Walroud por 
a konstatá ku minister 
Martina a sinta banda 
di e promotor di e 
Ponton Festival i duna 
komo minister sosten 
kompleto na e evento. 
Banda di esald minister 
a ekspresá tambe 
sosten na e evenento 
na nómber di diferente 
organisashon ku ta kai 
bou di responsabilidat 
di minister. 

Instanshanan manera 
Ministerio di Desaroyo 
Ekonómiko (MEO) pero 
tambe Curaçao Tourist 
Board (CTB), Curaçao 
Airport Holding, 

Curaçao Investment 
& Export Promotion 
Agency (CINEX) i 
Curaçao Ports Authority 
(CPA). 

Esaki ta mustra riba 
un gran konfiansa di 
parti di minister pa ku 
e potensial di e evento 


pero tambe den e 
promotor di e evento i 
den su organisashon. 

E konfiansa ku a 
mustra den e promotor 
aki entretantu a keda 
kuestioná seriamente. 
Sigur si tuma nota di tur 


loke den ultimo dianan a 
sali na lda den medionan 
di komunikashon 

tokante e reputashon di 
e promotor pa loke ta 
trata eventonan musikal 
den pasado. 


Walroud a komprendé 
ku no ta e promé biaha 
ku un evento musikal di 
e promotor ald ku artista 
internashonal riba e 
programa pa un motibu 
óf otro a keda kanselá. 


/foeropucrto Internacional 

Reina Beatrix 

ARUBA AIRPORT AUTHORITY N V 


Aruba Airport Authority N.V. (AAA) ta anuncia fayecimento di un colega stima 



Sra. Magali Bermudes 


Empleado den Departamento di Seguridad di Aruba Airport Authority N.V. 
Gerencia, Staf y Personal di AAA N.V. ta extende palabranan di 
profundo condolencia na tur famia y amistad di Magali. 

/fXeropuerto Internaeional , XjS -jt 

Reina Beatrix in co-operation with Schiphol Intemational B.V SCnlpnOl : cateway2030 

A AtrTNCifllTf H V. GrOUp . Jl/ rf 


SETAR 

SETAR ta participa fayecimento di: 

Celia Maria Ruiz Ras 


Mama di nos colega 
Jeanette Ruiz 

trahando naTeleshop Palm Beach 

Acto di entiero ta tuma lugar diabierna dia 20 di april 
2018 pa 4or di atardi na Ad Patres Funeral Home 
después pa Santana Central na Sabana Basora. 

Gerencia, Staf y Personal di SETAR N.V. 
ta extende palabranan di condolencia na 
Jeanette y demas famia. 

Pa refiná na Kórsou 

PDVSA no tin sén pa kumpra petroli merikano 



WILLEMSTAD - 

Notisia alarmante a sali 
riba ret internashonal 
awe mainta ku Pdvsa 
no tin fondo pa paga 
pa petroli liviano 
merikano ku nan por 
meslda ku e petroli 
‘malu’ di Venezuela 
na Kórsou pa traha 
gasolin pa merkado 
venezolano. 

Di akuerdo ku e 
koresponsal di Reuters 
na Merka, Marco 
Bello, Petróleos de 
Venezuela, ta dependé 
grandemente riba 
petroli merikano pa 
operá Refineria Isla 
na Korsou pero nan 
mester a kanselá nan 
plan pa importá petroli 
di kalidat for di Merka 


e luna aki i otro luna 
ya ku e bendedónan di 
petroli ta eksigi pago 
delantá promé ku nan 
barka e petroli krudo. 
Bloomberg ku ta un 
agensia di notisia 
internashonalmente 
renombrá tambe a 
konfirmá e notisia 
indikando ku no 
tabatin problema riba 


e preis di petroli pero 
e bandanan no por a 
yega na un akuerdo 
riba kon ta bai paga e 
petroli. 

Fuentenan ku ta na 
altura di e situashon 
a indiká ku Pdvsa tin 
kustumber di ofresé pa 
paga despues ku nan 
haña e kargamentu óf 


ta paga ku produkto 
refiná kaba. 

Pe luna aki Pdvsa 
tabatin intenshon 
di kumpra 3.5 mion 
bari di meslda dushi 
merikano tipo West 
Texas pa e refineria na 
Kórsou den kuadro di e 
kampaña di Pdvsa pa su 
refinerianan oumentá 
nan produkshon 

pasobra e refinerianan 
tin hopi falta tekniko 
i produkshon interno 
na Venezuela no ta 
sufisiente. 

Produkshon i 

refinashon di petroli 
a kai ku 2/3 parti foi 
aña pasá te ku mart 
ultimo mientras ku e 
kompanianan ku ta 
bende petroli ta ekisigi 
un ‘down payment’ i 


na késh. 

Refineria Isla ku antes 
tabata refiná petroli 
liviano venezolano 
a kambia pa petroli 
importá ya ku e 
produkshon na 

Venezuela a basha 
den otro pa falta 
di mantenshon i 
invershon den e 
plantanan eksistente. 
Esei ta sin konta ku tur 
kos a miles di porshento 
mas karu i tin un krisis 
humanitario di grita 
yora. 

Aña pasá tur petroli ku 
Refineria Isla a importá 
a bin for di Merlca i 
tabata 15.000 bari pa 
dia di akuerdo ku 
Atministrashon di 
Energia i datonan ku 
Bloomberg. 


Orlando Balentina debe su abogado na 
Ulanda i mester proba ku e por paga 


WILLEMSTAD - Den 

kontinuason dje kaso penal kontra 
e predikador maniak Orlando 
Balentina a bini padilanti ku e 
gastunan di e abogado manera 
ticket, estadia, kuminda i transport 
te ainda ta e ofisina di abogado na 
Ulanda a schiet nan voor. Anto ku 
lo no kontinua asina mas. 

Pero segun Orlando Balentina el a 
paga un gran parti di e suma entre 
tantu, anto ku pa e promé siman di 
mei lo e paga sobrá. 

Prokurador General Mr. Angela a 
bisa ku mester disidi den promé 
siman di mei si a lcaso Balentina no 
kaba paga su debe na e abogadonan, 
anto lo pasa over pa apuntá un 
abogado pro deo. 

Wes sra. Hubben den e trio di 


wesnan (Radder i van der Spoel i e 
mes) a lansa e pregunta si Orlando 
Balentina lo por kontestá e pregunta 
si e ta rekonosé si el a violá un of mas 
di e denunsiantenan si of nó. Pues 
ta pesei un pousa di 10 minut pa 
abogado Blonk i Orlando Balentina 
fiha un posishon al respekto. 

Despues di e pousa e wesnan no 
a haña un kontesta konkreto riba 
e pregunta hasi, pasobra nan no a 
konsultá ku e abogado na Ulanda. 
En todo kaso ta asina ku dia 21 di 
yuni lo trata e kaso proforma i pa 
19 i 20 di séptémber lo trata e kaso 
riba kontenido. Enfin, si pa mei 
Balentina no a paga e suma na e 
abogadonan, anto dia 21 di yuni lo 
apuntá un abogado pro deo. 




































Diabierna, 1 December2017 


AWEMainta 


45 


Corsou 


Ta masha dia di su bida e ta bai será 

# KruimeldieF tabata herta kos di 
balor bende nan pa doriá dosplaka 


WILLEMSTAD 

Djamars ultimo 
(17 di aprel) tabatin 
tratamentu di un kaso 
ku sin duda a laga un 
sintimentu hopi amargo 
atras serka e viktima di 
e ladronisia. 

Den e kaso aki nos ta 
referf na Richmond 
Gijsbertha kaminda 
ladronisia astuto a 
pon’é pérdé su boto di 
piskadó dia 14 pa 15 di 
séptémber 2017. 

Tabata e suidadano 
Limaar Mongen di 27 
aña di edat lcende a 
aparesé den sala di korte 
akusá di ladronisia di un 
motor di boto Yamaha, 
un boto ku yama 
‘Mikochi’ i un tanki 
di gasolin. Tabata na 
Playa Lagun ku Limaar 
Mongen a forsa kozéin 
di porta di un garashi pa 
por a drenta i kometé e 
akto kastigabel ariba 
menshoná. 

Dia 27 di desémber 
2017 e mesun Limaar 
Mongen a hórta 2 
mashin di zag marka 
Premier. Ounke e 
kaso aki a duna e 
impreshon di no tabata 
debidamente prepará, 
wes mr. Gruijters a hasi 
tur esfuerso pa e kaso 
aki keda tratá tóg, anto 
asina ei yega na un 
veredikto. 

Manera a bini padilanti 
Limaar Mongen ta 
esun ku tabata hórta 
pertinensianan di 

e suidadanonan en 
kuestion i hiba na 
un persona ku yama 
Tielman, alias Pincho, 
bibá den Souax. 
Tielman, alias Pincho 
tabatin e enkargo di 
bende e kosnan hórtá. 


Pero a bin saka afó ku 
Limaar Mongen a hasi 
uzo di su Toyota pilcóp, 
marka Hilux pa hórta. 
Esei ta loke den un di 
e kasonan por a mira 
riba e imágennan filmá, 
kaminda ldaramente 
a rekonosé Limaar 
Mongen den akshon. 
Sinembargo e akusado 
Limaar Mongen den 
sala di korte a bini ku 
un kompletamente otro 
historia, pretendiendo 
ku ta un tal “Blaclc” 
tabatin su pikóp den 
ámbos kaso i ta sigur 
ku “Blaclc” ta esun ku a 
hórta. 

E boto di piskadó, 
segun su doño tabatin 
un balor di 3780 florin, 
siendo e mashinnan di 
zag a kosta 399 florin 
esun mas grandi i esun 
chikitu 350 florin. 

Un historia hopi 
mankaron i ku tinta 
mentiroso Limaar 

Mongen a benta den 
laira dilanti di wes, 
menshonando e tal 
“Black” na ken el a fia e 
pilcop Hilux. 

Un di e lcosnan hórtá, 
posiblemente e motor 
di boto outoridatnan 
a logra ldta bék for di 
Limaar Mongen, lcende 
a pretendé ku ta “Blaclc” 
a dun’é esald bék. Por 
lo demas mentira tras 
mentira tabata zona den 
sala di lcorte, insistiendo 
ku ta “Black” ta esun ku 
a hasi tur kos robes. 
Outoridatnan a skucha 
Limaar Mongen, siendo 
den prizon, duna 
Tielman alias “Pincho” 
e enkargo pa bende e 
boto pa 700 florin pero 
mirando ku esei no a 


logra a baha e suma na 
500 florin numa. 

Anto e palabrashon a 
bira ku 100 florin ta 
bai pa Tielman, alias 
“Pincho” anto mester 
pone e sobrá 400 florin 
na saldo riba telefon di 
Limaar Mongen. 

Segun tratamentu di e 
kaso a sigui desaroyá 
a parse ku no por a 
proba 100 porshento 
ku ta Limaar Mongen 
a hórta e boto i asina 
ei e suma di daño i 
perwisio demandá di 
parti di e doño no a 
keda honrá. Den kaso 
di e mashinnan di zag 
si a rekonosé Limaar 
Mongen ldaramente 
riba e vidio, ademas a 
kombiná un ke otro ku 
e deldarashonnan di e 
propio Tielman, alias 
“Pincho”, kende ta un 
lconosido bendedó di 
lcosnan hórtá. 

Limaar Mongen tin 
su pasado ku hustisia. 
Fiskal a pidi un kastigu 
di 24 luna di prizon di 
kua 6 luna kondishonal 
i un periodo di prueba 
di 3 aña, kitando e 
periodo ku el a pasa 
den aresto preventivo. 
Pero finalmente wes mr. 
Gruijters a konldui ku 
un kastigu di 18 luna di 
kua 6 luna kondishonal 
ta kuadra pa Mongen. 
No por a proba ku ta 
Limaar Mongen mes a 
hórta e boto, komo tal 
te asina leu ta parse 
ku doño di e boto lo 
keda perhudiká. Pa e 
daño i perwisio di e 
zagnan si wes tabatin 
lcomprenshon ya ku wes 
a honra eseinan si. 



Supsidio di gobiernu a kai den boka 
di kaiman ku yama Ponton Festival 


a 

05/06/07 

CURACAO 

APRIl 2018 

P0NT0N 

KLEINE WERF 

FESTIVAl 



WILLEMSTAD - No tin 
otro manera pa deskribi 
e forma konk minister 
Martina i huntu kune su 
konseheronan den Meo 
i ofisina di Turismo sea 
pa flohera of ingenuidat 
a duna e promotor 
Gistaing Felida plaka 
ku a bai den un bari sin 
bóm. 

Te ainda e unilco 
parlamentario ku a 
puntra ta kon a regla e 
asuntu di supsidio ta e 
parlamentario Walroud 
kende a manda un 
avalancha di pregunta 
pa minister Steven 
Martina. 

E ke sa por ehempel: 
Kuantu suisidio di parti 
di CAP a órdu otorgá na 
Ponton Festival i di ki 
forma Ponton Festival 
lo (a) risibi esaki? 

Kuantu supsidio di 
parti di CINEX a wórdu 
otorgá na Ponton 
Festival i di ki forma 
Ponton Festival lo (a) 
risibi esaki? 

Kuantu supsidio di parti 
di CPA a wórdu otorgá 
na Ponton Festival i di ki 
forma Ponton Festival 
lo (a) risibi esaki? 

Den kua merkado CTB 
a promoshoná e Ponton 
Festival? Di ki forma 
spesifiko a hasi esaki pa 


kada merkado i kuantu 
esaki a kosta pa kada 
merkado? 

Por kuantifilcá e daño 
hasi na imágen di 
Kórsou pa lolce ta trata 
e esfuerso kontinuo 
pa promové Kórsou 
komo e ‘Stage of the 
Caribbean’? 

Kuantu fondo CTB 
a reservá pa supsidiá 
evento na 2016, 2017 
i (despues di e moshon) 
na 2018? 

Kuantu fondo CTB 
realmente a supsidiá 
evento na 2016 i 2017 
i na kua evento? 

Di promé di yanuari 
2018 te ku 15 di aprel 
2018, kuantu di e 
fondo ya a wórdu huzá 
na supsidio i na kua 
evento? 

For di 15 di aprel 2018 
te ku fin di aña 2018, 
kua evento ya a haña 
aprobashon di CTB pa 
loke ta trata supsidio/ 
sosten i pa kuantu sén? 
Kon for di ángulo di 
minister i CTB por 
a evitá i prevenf loke 
a pasa lcu e Ponton 
Festival? Kon por 
intensivá e parti di 
screening pa huzga si un 
promotor tin sufisiente 
kapital propio óf akseso 
na kapital? 

Intemacional 


Por lo menos 120.000 persona a protesta 
na Francia contra Emmanuel Macron 



GRITANDO frasenan manera “Macron, Presidente die riconan” of 
“Macron, arogante” casi 120 mil persona a sali diahuebs riba cayanan 
di Francia den di 130 movilisacion convoca pa e sindicatonan CGT y 
Solidaires pa protesta contra e Presidente Emmanuel Macron. 

Na Paris a participa cerca di 15.300 persona, segun un recuento di e 
Gabinete Occurrence, y unda e Secretario General di CGT, Philippe 
Martinez, a reclama e Gobierno di Macron cu “stop di tuma nos manera 
imbecil y p’e bisa nos kilco e kier”. 

Durante e marchanan na e capital tabatin enfrentamentonan entre e 
participantenan y polis, kendenan a tira gas lacrimogeno ora cu nan a 
ricibi un lansamento di proyectil. 

Ciudadnan manera Marsella, Lyon y Rennes, cu a uni na e protestanan 
aki, a conta cu mas di 4.000 manifestante, segun Occurrence. 

Tambe, un 22.7 % di e trahadornan di e compania Frances Sociedad 
Nacional di Trein Frances (SNCF pa su inicialnan na Frances), a blokia e 
trafico na Lille y a uni na e welga contra e reforma di e sector, cual ta pone 
final na e garantia di empleo na contractnan nobo. 



E mobilisacion a afecta e sector di energia, transporte publico, sector di 
audiovisual publico y algun centronan educativo, unda tambe a manifesta 
contra e reforma educativo cu, segun nan, e Ehecutivo lo establece un 
“selección pa drenta universidad”. 

Intemacional 


Ex cidista Lance Armstrong ta acorda na 
paga 5 miyon dollar pa fraude na Merca 


L A N C E 
ARMSTRONG a 

acorda pa paga 5 miyon 
di dollar pa resolve su 
caso federal pa fraude na 
Merca, despues di a uza 
substancianan prohibi 
durante e Tour di Francia, 
segun a keda señala 
pa varios medion di 
comunicacion Mericano. 

E ex astro di ciclismo 
mester a presenta na un 
huicio otro luna, acusa di 
a defrauda e Egobierno 
mericano ora cu el a cay 
conscientemente den 
doping tanten cu e tabata 
comperti cu e ekipo 
Mericano cu US postal 
Service tabta patrocina. 

Washington Post a 
raporta cu Armstrong a 
acorda na paga 5 miyon 
dollar pa caba cu e caso, 
ademas di 1.65 miyon 
pa cubri e costonan legal 
di su ex colega y esun cu 
eventualmente a delat’e, 
Floyd Landis, AFP a 
señala. 

